cyanic-selkie/wikianc huggingface dataset:
ലെപ്പൺ
വലിപ്പം
ഇവയിലെ പെൺജീവിക്ക് ഒന്നര മീറ്റർ വരെ നീളമുണ്ടാകും. ആൺജീവിക്ക് രണ്ടുമീറ്ററിലധികം നീളവും ഉണ്ടാകും.
സവിശേഷതകൾ
തലയും ഉടലും സിംഹത്തെപ്പോലെയും കാലുകൾ പുലിയെപ്പോലെയുമാണ് കാണപ്പെടുന്നത്. വശങ്ങളിൽ ബ്രൗൺനിറമുള്ള പുള്ളികൾ കാണാം.
അവലംബം
വർഗ്ഗം:മൃഗങ്ങൾ
സുഹോ
സുഹോ ഒരു ദക്ഷിണ കൊറിയൻ ഗായകനും നടനും ആണ്. അദ്ദേഹത്തിന്റെ ശരിക്കുള്ള പേർ കിം ജുൻ-മ്യോൺ എന്നാണ്. അദ്ദേഹം എക്സോ എന്ന ഗ്രൂപ്പിന്റെ അംഗമാണ്.
അഗ്രിജന്തോ
സിസിലിദ്വീപിന്റെ തെക്ക് ഭാഗത്തുള്ള അഗ്രിജന്തോ എന്ന പ്രവിശ്യയുടെ തലസ്ഥാനമായ തുറമുഖനഗരമാണ് അഗ്രിജന്തോ. ഗ്രീക്കുകാർ അക്രഗാസ് എന്നും റോമാക്കാർ അഗ്രിജന്തം എന്നും വിളിച്ചിരുന്ന ഈ പട്ടണം ഗിർജന്തി എന്ന പേരിൽ അറിയപ്പെട്ടിരുന്നു. 1927-ലാണ് ഗിർജന്തി എന്ന പേരു മാറ്റി മുൻപ് റോമാക്കാർ ഇതിനു നല്കിയിരുന്ന അഗ്രിജന്തം എന്ന പേരിനോടു സാദൃശ്യമുള്ള അഗ്രിജന്തോ എന്ന പേരിട്ടത്. ബി.സി. 582-ൽ ഗലായിൽ നിന്നുള്ള ഗ്രീക് കുടിയേറ്റക്കാരാണ് ഈ നഗരം സ്ഥാപിച്ചതെന്നു കരുതപ്പെടുന്നു. ക്രമേണ അഭിവൃദ്ധി പ്രാപിച്ചുവന്ന ഈ നഗരം ബി.സി. 480 ആയപ്പോഴേക്കും ഐശ്വര്യത്തിന്റെ ഉച്ചകോടിയിലെത്തി. അക്കാലത്ത് ടെറോൺ (488-472) സിറാക്കൂസുമായി ചേർന്ന് കാർത്തേജുകാർ ക്കെതിരായി ഹിമറായിൽവച്ചു നടന്ന നിർണായകയുദ്ധത്തിൽ ഈ നഗരം പിടിച്ചെടുത്തു. ബി.സി. 4-ം ശതകത്തിൽ ഒരു ജനായത്തഭരണം സ്ഥാപിതമാകുന്നതുവരെ ഈ നഗരം വൈദേശികാധിപത്യത്തിനു വിധേയമായി. ദാർശനികനും രാഷ്ട്രതന്ത്രജ്ഞനുമായ എമ്പിദോക്ളിസിന്റെയും പ്രസിദ്ധ നാടകകൃത്തായ ലൂഗി പിറാൻ ദലോയുടെയും ജന്മനാടാണ് അഗ്രിജന്തോ. വിദേശാധിപത്യത്തിലിരുന്നപ്പോഴും വാസ്തുവിദ്യ, ശില്പവേല എന്നീ സുകുമാരകലകളുടെ ഒരു പ്രമുഖകേന്ദ്രമായിരുന്നു ഇവിടം. നശ്വരനഗരങ്ങളിൽ മനോഹരമായത് എന്ന് പിൻഡാർ ഈ നഗരത്തെ വിശേഷിപ്പിച്ചിട്ടുണ്ട്. കൃഷി, കന്നുകാലി സംരക്ഷണം, വാണിജ്യം എന്നിവയിൽ അധിഷ്ഠിതമായിരുന്നു ഇവിടുത്തെ സമ്പദ്ഘടന. ഗന്ധകം, ഇന്തുപ്പ്, ധാന്യം, എണ്ണ, പഴവർഗങ്ങൾ മുതലായവ ഇവിടുത്തെ പോർട്ടോ എമ്പിദോക്കിളിൽനിന്നു കയറ്റി അയച്ചിരുന്നു. ബി.സി. 406-ൽ കാർത്തിജീനിയന്മാർ ഈ നഗരം നശിപ്പിച്ചു. എന്നാൽ ബി.സി. 338-ൽ തിമോളിയൻ ഈ നഗരം പുനഃസ്ഥാപിച്ചു. ബി.സി. 210-ൽ കാർത്തിജീനിയക്കാരും റോമാക്കാരും തമ്മിൽ വീണ്ടും ഉണ്ടായ യുദ്ധത്തിൽ റോമാക്കാർ അഗ്രിജന്തോ പിടിച്ചെടുത്തു.
ചരിത്രസ്മാരകങ്ങളായ പല കെട്ടിടങ്ങളും അഗ്രിജന്തോയിലുണ്ട്. സെയിന്റ് ജോർജിയോ, സെയിന്റ് സ്പിരിറ്റോ എന്നിവിടങ്ങളിലെ പള്ളികൾ, കൊട്ടാരങ്ങൾ എന്നിവയും ചില ഉദാഹരണങ്ങളാണ്.
പുറംകണ്ണികൾ
വർഗ്ഗം:ഇറ്റലിയിലെ നഗരങ്ങൾ വർഗ്ഗം:തുറമുഖനഗരങ്ങൾ
യുർഗെൻ കുർത്ത്സ്
വലത്ത്‌|ലഘുചിത്രം| കാലാവസ്ഥാ ആഘാത ഗവേഷണത്തിനുള്ള പോട്‌സ്‌ഡാം ഇൻസ്റ്റിറ്റ്യൂട്ടിൽ യുർഗെൻ കുർത്ത്സ്. ജർമ്മൻ ഭൗതികശാസ്ത്രജ്ഞനും ഗണിതശാസ്ത്രജ്ഞനുമാണ് യുർഗെൻ കുർത്ത്സ് (ജനനം: മാർച്ച് 11, 1953 അരെൻഡ്‌സീ /ആൾട്ട്‌മാർക്ക്). കാലാവസ്ഥാ ആഘാത ഗവേഷണത്തിനുള്ള പോട്‌സ്‌ഡാം ഇൻസ്റ്റിറ്റ്യൂട്ടിൽ (PIK) കോംപ്ലക്‌സിറ്റി സയൻസ്  ഗവേഷണ വിഭാഗത്തിലെ മുതിർന്ന ഉപദേഷ്ടാവും, ബെർലിനിലെ ഹംബോൾട്ട് യൂണിവേഴ്‌സിറ്റിയിൽ  ഇൻസ്റ്റിറ്റ്യൂട്ട് ഓഫ് ഫിസിക്‌സിലെ നോൺലീനിയർ ഡൈനാമിക്‌സിൽ പ്രൊഫസറും ആണ് കുർത്ത്സ്. കൂടാതെ കിങ്‌സ് കോളേജ്, അബെർഡീൻ യൂണിവേഴ്സിറ്റിയിലെ ഇൻസ്റ്റിറ്റ്യൂട്ട് ഫോർ കോംപ്ലക്സ് സിസ്റ്റംസ് ആൻഡ് മാത്തമറ്റിക്കൽ ബയോളജിയിൽ "ആറാം നൂറ്റാണ്ടിലെ ചെയറും" ആണ്. അദ്ദേഹത്തിന്റെ ഗവേഷണം പ്രധാനമായും നോൺ ലീനിയർ ഫിസിക്‌സ്, കോംപ്ലക്‌സ് സിസ്റ്റം സയൻസസ് എന്നിവയും, എർത്ത് സിസ്റ്റം, ഫിസിയോളജി, സിസ്റ്റംസ് ബയോളജി, എഞ്ചിനീയറിംഗ് എന്നിവയിലെ വെല്ലുവിളി നിറഞ്ഞ പ്രശ്‌നങ്ങളിലേക്കുള്ള അവയുടെ പ്രയോഗങ്ങളെക്കുറിച്ചാണ്.
ജീവചരിത്രം
റോസ്റ്റോക്ക് സർവകലാശാലയിൽ ഗണിതശാസ്ത്രം പഠിച്ച കുർത്ത്സ് 1983-ൽ ജിഡിആർ അക്കാദമി ഓഫ് സയൻസസിൽ നിന്ന് പിഎച്ച്ഡി നേടി. തുടർന്ന് 1991-ൽ റോസ്റ്റോക്ക് സർവകലാശാലയിൽ സൈദ്ധാന്തിക ഭൗതികശാസ്ത്രത്തിൽ ഇൻസ്റ്റാളേഷനും നേടി. 1991-ൽ, മാക്സ്-പ്ലാങ്ക്-സൊസൈറ്റിയുടെ ഒരു പ്രത്യേക പരിപാടിയിൽ, കിഴക്കൻ ജർമ്മനിയിൽ നിന്നുള്ള ഏതാനും ശാസ്ത്രജ്ഞരിൽ ഒരാളായി തിരഞ്ഞെടുക്കപ്പെട്ട അദ്ദേഹം അവിടെ ഒരു പുതിയ വർക്കിംഗ് ഗ്രൂപ്പിന്റെ ഡയറക്ടറായി. കൂടാതെ അദ്ദേഹം നോൺലീനിയർ ഡൈനാമിക്സിൽ അന്താരാഷ്ട്രതലത്തിൽ അറിയപ്പെടുന്ന ഒരു ഗവേഷണ വിഭാഗം രൂപീകരിച്ചു. 1994-ൽ പോട്‌സ്‌ഡാം യൂണിവേഴ്‌സിറ്റിയിൽ സൈദ്ധാന്തിക ഭൗതികശാസ്ത്രം/നോൺലീനിയർ ഡൈനാമിക്‌സ് എന്നീ വിഷയങ്ങളിൽ ഫുൾ ചെയർ ആയി നിയമിതനായി. അവിടെ അദ്ദേഹം സയൻസ് ഫാക്കൽറ്റിയുടെ (1996-1999) ഡീനും, ഇന്റർ ഡിസിപ്ലിനറി സെന്റർ ഫോർ ഡൈനാമിക്സ് ഓഫ് കോംപ്ലക്സ് സിസ്റ്റംസ് (1994-2008) സ്ഥാപക ഡയറക്ടറും ആയി. ലെയ്ബ്നിസ്-കൊളേജ്  പോട്സ്ഡാമിന്റെ സ്ഥാപക ഡയറക്ടറായിരുന്നു. 2008-ൽ, PIK-ൽ ട്രാൻസ്‌ഡിസിപ്ലിനറി കൺസെപ്റ്റ്‌സ് എന്ന റിസർച്ച് ഡൊമെയ്‌ൻ പുനഃസൃഷ്ടിക്കാനും സങ്കീർണ്ണമായ സിസ്റ്റം വീക്ഷണങ്ങൾ എർത്ത് സിസ്റ്റം ഗവേഷണത്തിലേക്ക് കൊണ്ടുവരാനും അദ്ദേഹത്തെ വിളിക്കുകയും ബെർലിനിലെ ഹംബോൾട്ട് യൂണിവേഴ്‌സിറ്റിയിലെ ഇൻസ്റ്റിറ്റ്യൂട്ട് ഓഫ് ഫിസിക്സിൽ നോൺലീനിയർ ഡൈനാമിക്‌സ് പ്രൊഫസറായി നിയമിതനാക്കുകയും ചെയ്തു. തുടർന്ന് 2009-ൽ കിംഗ്‌സ് കോളേജ്, അബെർഡീൻ യൂണിവേഴ്‌സിറ്റിയിലെ ഇൻസ്റ്റിറ്റ്യൂട്ട് ഫോർ കോംപ്ലക്‌സ് സിസ്റ്റംസ് ആൻഡ് മാത്തമാറ്റിക്കൽ ബയോളജിയിൽ, കോംപ്ലക്‌സ് സിസ്റ്റംസ് ബയോളജിൽ "ആറാം നൂറ്റാണ്ടിലെ ചെയർ" ആയും നിയമിതനായി. 2021 മുതൽ അദ്ദേഹം PIK-യുടെ മുതിർന്ന ഉപദേഷ്ടാവ് ആണ്.
ഗവേഷണ സ്വാധീനം
1980-കളിൽ സമയ ശ്രേണി വിശകലനം മുതൽ സോളാർ, സ്റ്റെല്ലാർ പ്രവർത്തന പ്രതിഭാസങ്ങൾ വരെയുള്ള അതിന്റെ പ്രയോഗങ്ങളും കൂടാതെ കോംപ്ലക്‌സ് സിസ്റ്റം, നോൺ ലീനിയർ സയൻസിലേക്കും, കായോസ് സിദ്ധാന്തത്തിലേക്കും അദ്ദേഹത്തിന്റെ താൽപ്പര്യം ആകർഷിക്കപ്പെട്ടു. പുതിയ സിൻക്രൊണൈസേഷൻ പ്രതിഭാസങ്ങൾ, ആവർത്തനം, അനുരൂപ അനുരണനം, സങ്കീർണ്ണത, ഹേതുവാക്കലിന്റെ അളവുകൾ, സങ്കീർണ്ണമായ നെറ്റ്‌വർക്കുകളുടെ ചലനാത്മകത, സ്ഥിരത എന്നീ ഗവേഷണങ്ങളിലേക്കുള്ള സംഭാവനകളിലൂടെ കുർത്ത്സ് ശ്രദ്ധിക്കപ്പെട്ടു. ഇതാണ് പിന്നീട് കോംപ്ലക്‌സ് സിസ്റ്റങ്ങളുടെ സിദ്ധാന്തത്തിന്റെ അടിസ്ഥാനതത്വങ്ങളെക്കുറിച്ചും, ഭൂമിയുടെ സിസ്റ്റം, മനുഷ്യ മസ്തിഷ്കം, കാർഡിയോ-റെസ്പിറേറ്ററി സിസ്റ്റം, ഉയർന്ന സങ്കീർണ്ണതയും രേഖീയതയില്ലാത്ത മറ്റ് സംവിധാനങ്ങൾ എന്നിവയിലേക്കുള്ള പ്രയോഗങ്ങളും ഗവേഷണം ചെയ്യാൻ അദ്ദേഹത്തെ പ്രേരിപ്പിച്ചത്.
ശാസ്ത്ര സഹകാരികളുടെ ഒരു വലിയ ശൃംഖല നിലനിർത്തുന്ന കുർത്ത്സിനു ഏകദേശം 20 രാജ്യങ്ങളിൽ നിന്നുള്ള 60-ലധികം പിഎച്ച്‌ഡി വിദ്യാർത്ഥികൾ ഉണ്ടായിട്ടുണ്ട്. അവരിൽ 30 ഓളം പേർ ഇപ്പോൾ വിവിധ രാജ്യങ്ങളിൽ ഗവേഷണ മേഖലയിൽ തന്നെ ജോലി ചെയ്യുന്നവരാണ്.
സമ്മാനങ്ങളും അവാർഡുകളും
അമേരിക്കൻ ഫിസിക്കൽ സൊസൈറ്റിയുടെ (1999) ഒരു തിരഞ്ഞെടുക്കപ്പെട്ട അംഗമാണ് യുർഗെൻ കുർത്ത്സ്. 2005-ൽ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ചിൽ (സിഎസ്ഐആർ, ഇന്ത്യ) അലക്സാണ്ടർ വോൺ ഹംബോൾട്ട് റിസർച്ച് അവാർഡ് ലഭിച്ചു. 2010-ൽ അക്കാഡമിയ യൂറോപ്പിയയിലും 2012-ൽ മാസിഡോണിയൻ അക്കാദമി ഓഫ് സയൻസസ് ആന്റ് ആർട്‌സിലും അംഗമായി. കൂടാതെ, 2008-ൽ നിസ്നി നോവ്ഗൊറോഡിലെ ലോബചെവ്‌സ്‌കി യൂണിവേഴ്‌സിറ്റിയിൽ നിന്നും സരടോവിലെ ചെർണിഷെവ്‌സ്‌കി യൂണിവേഴ്‌സിറ്റിയിൽ നിന്നും ഡോ. ഹോണറിസ് കോസയും ലഭിച്ചു. പോട്‌സ്‌ഡാം യൂണിവേഴ്‌സിറ്റിയിലെ ഓണററി പ്രൊഫസറും നാൻജിംഗിലെ സൗത്ത് ഈസ്റ്റ് യൂണിവേഴ്‌സിറ്റിയിലെ ഗസ്റ്റ് പ്രൊഫസറുമാണ് അദ്ദേഹം. 2013-ൽ യൂറോപ്യൻ ജിയോസയൻസസ് യൂണിയന്റെ ലൂയിസ് ഫ്രൈ റിച്ചാർഡ്സൺ മെഡൽ അദ്ദേഹത്തിന് ലഭിച്ചു.
കുർത്ത്സിൻ്റെ പ്രധാന ഗവേഷണ ലേഖനങ്ങൾ (തെരഞ്ഞെടുത്തവ)
<references group="" responsive="1">
ബാഹ്യ ലിങ്കുകൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1953-ൽ ജനിച്ചവർ വർഗ്ഗം:ഭൗമശാസ്ത്രം വർഗ്ഗം:കാലാവസ്ഥാ ശാസ്ത്രജ്ഞൻ വർഗ്ഗം:ജർമ്മൻ
ഡാറ്റാ മൈനിങ്ങ്
നിർവ്വചിക്കപ്പെട്ട സമീപനങ്ങളുടേയും അൽഗോരിതങ്ങളുടേയും സഹായത്താൽ ഒരു ദത്തശേഖരത്തിലെ പ്രസക്തശ്രേണികൾ കണ്ടെത്തുകയും നിലവിലുള്ളതും മുൻപുള്ളതുമായ ദത്തങ്ങളെ അപഗ്രഥിച്ച് ഭാവി പ്രവണതകൾ പ്രവചിക്കുകയും ചെയ്യുന്ന സ്വയംപ്രേരിതപ്രവർത്തനമാണ് ഡാറ്റാ മൈനിംഗ്.(ദത്ത ഖനനം) ഒരു വലിയ വിവരശേഖരത്തിൽ നിന്നും മാതൃകകൾ കണ്ടുപിടിക്കുന്ന പ്രക്രിയ ആണ് ഡാറ്റാ മൈനിങ്ങ്. ഒരു വിവരശേഖരത്തിൽ നിന്നും വിവരം വേർതിരിച്ചെടുത്ത് അവ ഭാവിയിൽ ഉപയോഗിക്കുന്നതിനു വേണ്ടി മനസ്സിലാക്കാൻ പറ്റുന്ന രൂപത്തിലേക്ക് മാറ്റിയെടുക്കുക എന്നതാണ് ഡാറ്റാ മൈനിങ്ങിന്റെ ലക്ഷ്യം."ദത്തശേഖരത്തിൽ നിന്നും വിവരം കണ്ടുപിടിക്കൽ" പ്രക്രിയയുടെ അപഗ്രഥന സ്റ്റെപ്പാണു ഡാറ്റാ മൈനിങ്ങ്.
വിവിധ സംഘടനകളേയും സ്ഥാപനങ്ങളേയും ഇതുവഴി വിജ്ഞാനവും മുന്നേ നിശ്ചയിക്കപ്പെട്ട തയ്യാറാക്കപ്പെട്ട ചോദ്യോത്തരങ്ങളും രൂപപ്പെടുത്താൻ ഇത് സജ്ജമാക്കുന്നു.
പ്രസക്തി
പുതുതായി വരുന്ന പ്രശ്നങ്ങൾ അല്ലെങ്കിൽ സാഹചര്യങ്ങൾ അപഗ്രഥിക്കുവാൻ  ഡാറ്റാ മൈനിങ്ങ് മുൻപ് സജ്ജീകരിച്ച വിവരങ്ങൾ ഉപയോഗിക്കുന്നു.
സാങ്കേതികവിദ്യ
ഡേറ്റാ മൈനിങ്ങിനായി പല സാങ്കേതിക വിദ്യകളും ഉപയോഗിക്കുന്നുണ്ട്. അവയിൽ പ്രധാനപ്പെട്ടവയാണ് OLAP (Online analytical processing)
അവലംബം
വർഗ്ഗം:കമ്പ്യൂട്ടർ ശാസ്ത്രം
കൃഷ്ണാ പാട്ടീൽ
പ്രശസ്തയായ ഇന്ത്യൻ പർവ്വതാരോഹകയാണ് കൃഷ്ണാ പാട്ടീൽ ഇംഗ്ലീഷ്ല: Krushnaa Patil. 19 വയസ്സുള്ളപ്പോൾ ഭൂമിയിലെ ഏറ്റവും ഉയരം കൂടിയ കൊടുമുടിയായ എവറസ്റ്റ് കീഴടക്കിയ ഏറ്റവും പ്രായം കുറഞ്ഞ വനീതയായി. മഹാരാഷ്ടറ സംസ്ഥാനത്തു നിന്നും എവറസ്റ്റ് കയറുന്ന ആദ്യത്തെ സാധാരണക്കാരിയായ വനിതയും കൃഷ്ണായാണ്. .
ഏറ്റവും പ്രായം കുറഞ്ഞ എവറസ്റ്റ് കയറിയ ബഹുമതി പിന്നീട് പലരും ഭേദിച്ചു കഴിഞ്ഞു. 2010 ൽ ഏഴുമലകൾ ഒറ്റയടിക്ക് കയറാൻ ശ്രമം നടത്തിൽ അവസാനത്തെ മലയായ മക് കിൻലേയ് മല കയറുന്നതിനു മുൻപ് സാങ്കേതിക കാരണങ്ങളാൽ മലകയറ്റം ഉപേക്ഷീക്കേണ്ടി വന്നു.
Rajiv Gandhi Puraskar, 2009
Kesari Lokmanya Tilak Felicitation, 2009
Hirkani Puraskar, 2009
Young Achiever, Citadel Award 2009
Young Achiever, Mitcom Award 2009
Zhansi Ki Rani Award 2009
Indira Gandhi Puraskar, 2009
Maharashtra Ratna – 2010
Rotary International Award, 2010
Gr8 Women’s Awards, 2010
Young Indian Leaders, CNN-IBN, 2010
കൂടുതൽ കാണുക
എവറസ്റ്റ് കൊടുമുടി കീഴടക്കിയ ഇന്ത്യക്കാർ
അവലംബം
വർഗ്ഗം:എവറസ്റ്റ് കീഴടക്കിയവർ വർഗ്ഗം:പർവ്വതാരോഹകർ വർഗ്ഗം:1989-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
പുംസവനം
ഷോഡശക്രിയകളില്പ്പെടുന്ന രണ്ടാമത്തെ ക്രിയ ആണ് പുംസവനം. ഗർഭസ്ഥശിശുവിനു ചെയ്യുന്ന മൂന്ന് ക്രിയകളിൽ ഒന്നാണ് ഇത്.
വർഗ്ഗം:ഷോഡശക്രിയകൾ
ഗർഭാധാനം
ഷോഡശക്രിയകളിൽപ്പെടുന്ന ഒന്നാമത്തെ ക്രിയ ആണ് ഗർഭാധാനം. ഗർഭം ധരിപ്പിക്കുക എന്നതാണിതിന്റെ പദാർത്ഥം. ആധാനം എന്നാൽ അഗ്നിയെ സൃഷ്ടിക്കുക് എന്നണ്. യാഗത്തിനായി തീയിടുക.എന്നതാണ്. ഗർഭത്തെ സൃഷ്ടിക്കുക എന്നും പറയാം. ഇത് പ്രത്യേകം ഹോമത്തോട് കൂടി ചടങ്ങായിട്ടാണ് നടത്തേണ്ടത്. ഒരു ജീവന്റെ ഉത്ഭവം എന്ന നിലക്ക് വളരെപ്രസക്തമായ് ഈ ക്രിയ് ഇന്ന് ലോപിച്ച് മാതാപിതാക്കളുടെ കാമോത്സവത്തിന്റെ ഒരു അപ്രധാന ഉത്പന്നമായി ഭവിച്ചിരിക്കുന്നു. ഗർഭസ്ഥശിശുവിനു ചെയ്യുന്ന മൂന്ന് ക്രിയകളിൽ ഒന്നാണ് ഇത്.
ഫു ഹിൻ റോങ് ക്ല
ഭൂമിശാസ്ത്രം
ഈ ദേശീയോദ്യാനം സ്ഥിതി ചെയ്യുന്ന അക്ഷാംശ രേഖാംശങ്ങൾ 16°58′36″N 101°02′24″E ആണ്ഈ. ഈ മേഖല മുഴുവൻ ധാരാളം പരുക്കൻ മലനിരകൾ നിലകൊള്ളുന്നു. ഫെറ്റ്ചാബുന് പർവ്വതനിരകളിലെ "ഫൂ താപ് ബോയെക്" ആണ് ഏറ്റവും ഉയരമുള്ള കൊടുമുടി. ഈ പർവ്വതം "ഫു മാൻ ഖാവോ" എന്നും അറിയപ്പെടുന്നു. 1794 മീറ്റർ ഉയരമുണ്ട് ഈ പർവ്വതത്തിന്. ഇത് സ്ഥിതി ചെയ്യുന്നത് ലോയെയ് പ്രോവിൻസിലുള്ള ഇത് ദേശീയോദ്യാനത്തിൻറെ പരിധിയിലാണ് നിലനിൽക്കുന്നത്. ദേശീയോദ്യാനത്തിൻറെ വടക്കു വശം ലാവോസിൻറെ അതിർത്തിയാണ്. പാർക്കിൻറെ തെക്കുവശം ഫെറ്റ്ചാബുൻ പ്രോവിൻസു വരെ നീണ്ടുകിടക്കുന്നു. ഫു ഫാങ് മ, ഫു ലോം ലോ, ഫു ഹിൻ റോങ് ക്ല എന്നിവയാണ് പർവ്വതനിരയിലെ മറ്റു കൊടുമുടികൾ രണ്ടാമത്തെ വലിയ കൊടുമുടിയായ ഫു ലോം ലോയുടെ ഉയരം 1,664 മീറ്ററാണ്. Within the park are the sources of the മൂയിറ്റ് ഡോൺ, ലുവാങ് യായി എന്നീ നദികൾ ദേശീയോദ്യാനത്തിനുള്ളിൽ നിന്നാണ് ഉത്ഭവിക്കുന്നത്. ചരിത്രം ഉറങ്ങുന്ന പ്രദേശങ്ങൾ കൂടാതെ ഈ ദേശീയോദ്യാനം അനേകം വെള്ളച്ചാട്ടങ്ങളും നിരീക്ഷണ കേന്ദ്രങ്ങളും ഉൾക്കൊള്ളുന്നു. ഈ ദേശീയോദ്യാനത്തിൽ വിവിധയിനം കാട്ടുപൂക്കളുടെ അനേകം വർഗ്ഗങ്ങൾ കാണപ്പെടുന്നു.
ചരിത്രം
പരുക്കനും തന്ത്രപ്രധാനവുമായ മേഖലയായതിനാലും 1970 കളിൽ തായ്‍ലാൻറ് കമ്മ്യൂണിസ്റ്റ് പാർട്ടിയിലെ അംഗങ്ങൾ ഒളിപ്പോരു നടത്തിയിരുന്നത് ഈ മേഖല കേന്ദ്രീകരിച്ചായിരുന്നു. അവരുടെ പ്രധാന ശക്തികേന്ദ്രം ഇവിടെയായിരുന്നു. അക്കാലത്തെ അവരുടെ ഒളിസ്ഥലങ്ങളും ക്യാമ്പുളും ഇപ്പോഴും അവിടെ സ്ഥിതി ചെയ്യുന്നു. ഇത് ടൂറിസ്റ്റുകളുടെ ആകർഷിക്കുകയും ചെയ്യുന്നു. ഫു ഹിൻ റോങ് ക്ല ഒരു ദേശീയോദ്യാനമായി 1984 ലാണ് പ്രഖ്യാപിക്കപ്പെട്ടത്.
ജന്തുജാലങ്ങൾ
വലിയ സസ്തനജീവികളിൽ ഭൂരിപക്ഷവും കമ്യൂണിസ്റ്റുകളും സർക്കാരും തമ്മിലുള്ള യുദ്ധകാലത്ത് വംശനാശം സംഭവിച്ചു. എന്നിരുന്നാലും ഏതാനും കടുവകൾ ഇപ്പോഴും അപൂർവ്വമായി കാണപ്പെടുന്നുണ്ട്. കടുവ വംശത്തിന് അനുയോജ്യമായ വലിപ്പമല്ല ദേശീയോദ്യാനത്തിനുള്ളത്. അതുപോലെ തന്നെ ഈ ദേശീയോദ്യത്തിനു തൊട്ട് അങ്ങോട്ടുമിങ്ങോട്ടും സഞ്ചരിക്കുവാൻ പറ്റിയ മറ്റു ദേശീയോദ്യാനങ്ങളൊന്നും തന്നെ ഇതിനോടു ചേർന്നു സ്ഥിതി ചെയ്യുന്നില്ല. ഏഷ്യൻ കറുത്ത കരടി, പുള്ളിപ്പുലി, പൂച്ചപ്പുലി എന്നിവയെയും അപൂർവ്വമായി ഈ മേഖലയിൽ കാണുവാൻ സാധിക്കും.
പക്ഷികൾ
നൂറുകണക്കിനു പക്ഷികളുടെ താവളമാണ് ഈ ദേശീയോദ്യാനം. ചുവന്ന ചുണ്ടുള്ള ചോലക്കുടുവൻ, വെള്ളിക്കാതുള്ള മെസിയ, ഈറ്റ പൊളപ്പൻ, ചെമ്പുകൊട്ടി, തവിടൻ  കത്രികപ്പക്ഷി, നേപ്പാൾ വീട്ടു കുരുവി എന്നിവയാണ് ഇവിടെ കാണപ്പെടുന്ന ഏതാനും പക്ഷിവർഗ്ഗങ്ങൾ.
വെള്ളച്ചാട്ടങ്ങൾ
ദേശീയോദ്യാനത്തിനുള്ള ഏതാനും വെള്ളച്ചാട്ടങ്ങൾ സ്ഥിതി ചെയ്യുന്നുണ്ട്. ഇവയിൽ അധികവും വനത്തിനുള്ളിലെ, ദൂരം കുറഞ്ഞതും ദുർഘടമായതുമായ (4 മുതൽ 5 വരെ കിലോമീറ്റർ) വഴിത്താരയിലൂടെ കാൽനടയായി എത്തിച്ചേരാൻ സാധിക്കുന്നതാണ്.
റോമ്ഗ്ലാവോ, പാരഡോൺ വെള്ളച്ചാട്ടങ്ങൾ
ദേശീയോദ്യാനത്തിൻറെ മുഖ്യകാര്യാലയത്തിൽ നിന്ന് ഏകദേശം ഒരു കിലോമീറ്റർ ദൂരമുള്ള വഴിത്താരയിലൂടെ സഞ്ചരിച്ച് രണ്ടു വെള്ളച്ചാട്ടങ്ങളുടേയും സമീപത്തെത്താം.
മാൻ ഡായെങ് വെള്ളച്ചാട്ടം
ദേശീയോദ്യാനത്തിന് 22 കിലോമീറ്റർ തെക്കുകിഴക്കായി സ്ഥിതി ചെയ്യുന്ന 32 തട്ടുകളായി ഒഴുകുന്ന ഈ വെള്ളച്ചാട്ടം, പ്രധാന പാതയിലെ സന്ദർശക കേന്ദ്രത്തിൽ നിന്ന് 3.5 കിലോമീറ്റർ നീളമുള്ള വനപാതയിലൂടെ സഞ്ചരിച്ച് എത്താവുന്നതാണ്. ഇവിടേയ്ക്കു പോകുവാൻ ദേശീയോദ്യാനത്തിലെ ജീവനക്കാരുടെ അകമ്പടിയും നല്കുന്നു.
ശ്രീപാച്രിൻ വെള്ളച്ചാട്ടം
ഈ ഇടത്തരം വെള്ളച്ചാട്ടം, ഹുയെ നംസായി വില്ലേജുവഴി 600 മീറ്റർ ദൂരമുള്ള വഴിത്താരയിലൂടെ എത്തിച്ചേരാവുന്നതാണ്.
ഗാൻഗ്ലാഡ്, റ്റഡ്ഫ വെള്ളച്ചാട്ടങ്ങൾ
ഇ ചെറിയ വെള്ളച്ചാട്ടം ഗാൻഗ്ലാഡ് വെള്ളച്ചാട്ടം ഹുയെ നംസായി വില്ലേജ് വഴി വനത്തിലെ ദുർഘടപാതയിലൂടെ രണ്ടുകിലോമീറ്റർ ദൂരം കാൽനടയായി സഞ്ചരിച്ച് എത്തിച്ചേരാം
വിശ്വസംസ്കൃതപ്രതിഷ്ഠാനം
വീക്ഷണം
ലോകത്തിലെ എല്ലാ മനുഷ്യരെയും നമുക്ക് സംസ്‌കൃതം പഠിപ്പിക്കാം! നമുക്ക് ഇന്ത്യയുടെ പരമോന്നത മഹത്വത്തിലേക്ക് ഒറ്റയടിക്ക് എത്തിച്ചേരാം!!
ദൗത്യം
സംസ്കൃത ഭാഷയെ പുനരുജ്ജീവിപ്പിക്കുക, നമ്മുടെ മഹത്തായ സംസ്കാരത്തെ പുനരുജ്ജീവിപ്പിക്കുക, നമ്മുടെ രാഷ്ട്രമായ ഭാരതം പുനർനിർമ്മിക്കുക.
ലക്ഷ്യങ്ങൾ
1. സംസ്‌കൃതം പഠനം പ്രോത്സാഹിപ്പിക്കുകയും സമൂഹത്തിലെ എല്ലാ വിഭാഗങ്ങൾക്കും അത് പ്രാപ്യമാക്കുകയും ചെയ്യുക.
2. സംസ്‌കൃതത്തിന്റെ കൂടുതൽ ഫലപ്രദവും വേഗത്തിലുള്ളതുമായ വ്യാപനത്തിനായി, സംസ്‌കൃതം സ്ഥാപനങ്ങളുമായി പ്രവർത്തനം ഏകോപിപ്പിക്കുക. സംസ്‌കൃതവുമായി ബന്ധമുള്ള വ്യക്തികളുടെയും കൂട്ടായ്മയോടെ ഒരു സമൂഹത്തിന്റെ വികസനത്തിനായി സംസ്‌കൃതപാരമ്പര്യത്തെക്കുറിച്ചും അതിന്റെ വിജ്ഞാന സംവിധാനങ്ങളായ ആയുർവേദം, യോഗ, സംഗീതം, നൃത്തം, മറ്റ് ശാസ്ത്രങ്ങൾ എന്നിവയെക്കുറിച്ചും ഗവേഷണം നടത്തുന്നതിനുള്ള പ്രവർത്തനങ്ങൾ പ്രാപ്‌തമാക്കുക.
5. പ്രമുഖ സംസ്‌കൃത പണ്ഡിതന്മാരെ ആദരിക്കുക.
നേട്ടങ്ങൾ
1. ഒരു ലക്ഷം സംഭാഷണശിബിരം വഴി 10 ലക്ഷത്തിലധികം ആളുകൾ സംസ്കൃതം സംസാരിക്കാൻ പരിശീലിച്ചു.
2. സംസ്കൃതം എന്ന മാധ്യമത്തിൽ പഠിപ്പിക്കാൻ 30000-ത്തിലധികം സംസ്കൃതം അധ്യാപകർ പരിശീലനം നേടിയിട്ടുണ്ട്.
3. 200-ലധികം സംസ്കൃത ഭവനങ്ങൾക്ക് രൂപം നൽകി.
4. സംസ്കൃതം ഭവനങ്ങൾ സ്ഥാപിച്ചു.
1. പണ്ഡിതരത്നം പുരസ്കാരം
പി.സി. വാസുദേവൻ ഇളയത് (1982) ജി.വിശ്വനാഥ ശർമ്മ (1982) പി.സി. ദേവസ്യ (1982) പി.കെ. നാരായണപിള്ള (1982) കെ.പി. നാരായണ പിഷാരോടി (1983) പത്മനാഭ ശാസ്ത്രി (1983) മുതുകുളം ശ്‌രീധരൻ മുതുകുളം ശ്രീധർ(1983) കെ.എം.എൻ. ദിവാകരൻ നമ്പൂതിരിപ്പാട്. (1983) കെ. കുഞ്ചുണ്ണിരാജ (1984) പ്രൊഫ.എച്ച് ഗോപാലകൃഷ്ണ അയ്യർ (1984) എം.എച്ച്. ശാസ്ത്രികൾ(1985) ജി. ബാലകൃഷ്ണൻ നായർ(1985) ആർ. വാസുദേവൻ പോറ്റി (1985) വാസുദേവൻ ഇളയത് (1986) കെ.എൻ.മേനോൻ (1986) എൻ.വി. കൃഷ്ണവാരിയർ (1987) എ.ശങ്കര ശർമ്മ (1987) എൻ.ഡി.കൃഷ്ണനുണ്ണി (1987) രാഘവൻ തിരുമുൽപ്പാട്‌(1991) പറവൂർ ശ്രീധരൻ തന്ത്രി (1993) ഒ.കെ.മുൻഷി (1994) വി.കൃഷ്ണശർമ്മ (1994) ആചാര്യ നരേന്ദ്രഭൂഷൺ (1996) അക്കിത്തം അച്യുതൻ നമ്പൂതിരി (1997) രാമൻ നമ്പ്യാർ (2000) ഡോ.കെ.പി.എ.മേനോൻ (2000) കെ.എൻ.കൃഷ്ണൻ നമ്പൂതിരി (2001) ഡോ.ആർ.കരുണാകരൻ (2003) ഖണ്ഡിഗെ ശ്യാംഭട്ട് (2005) പി.ഗോവിന്ദമാരാർ (2006) പ്രൊഫ.വെങ്കടരാജശർമ്മ (2007) സ്വാമി ചിദാനന്ദപുരി (2009) ഡോ.കെ.ചന്ദ്രശേഖരൻ നായർ (2010) പ്രൊഫ.എൻ.രാധാകൃഷ്ണൻ (2011) കെ.പി.അച്യുതപിഷാരടി (2012) ഡോ.ജി.ഗംഗാധരൻ നായർ (2014) ഡോ.പി.കെ.മാധവൻ (2017) പ്രൊഫ.കൃഷ്ണകുമാർ 2018 വാരണക്കോട് ഗോവിന്ദൻ നമ്പൂതിരി 2019 ഡോ.എം.പി.ഉണ്ണികൃഷ്ണൻ (2021)
റോസ് ലെസ്ലി
റോസ് എലിനോർ ആർബുത്നോട്ട്-ലെസ്ലി എന്ന റോസ് ലെസ്ലി (ജനനം: 9 ഫെബ്രുവരി 1987) ഒരു സ്കോട്ടിഷ് നടിയാണ്. ടെലിവിഷൻ ചിത്രം ന്യൂ ടൗണിലെ അഭിനയത്തിന് സ്കോട്ടിഷ് ബാഫ്റ്റ അവാർഡ് ലഭിച്ചതിന് ശേഷം, ഐ.ടി.വി. പരമ്പര ഡൗൺടൗൺ ആബിയിൽ ഗ്വെൻ ഡോസൺ, എച്ച്ബിഒ ഫാന്റസി പരമ്പര ഗെയിം ഓഫ് ത്രോൺസിൽ യിഗ്രിറ്റ് എന്നീ കഥാപാത്രങ്ങളിലൂടെ പ്രശസ്തയായി. ഇപ്പോൾ സിബിഎസ് ഓൾ ആക്സസ് പരമ്പര ദി ഗുഡ് ഫൈറ്റിൽ മിയാ റിൻഡൽ ആയി അഭിനയിക്കുന്നു.
വിശ്വസംസ്കൃതപ്രതിഷ്ഠാനം
1. പണ്ഡിതരത്നം പുരസ്കാരം
വർഗ്ഗം:കേരളത്തിലെ സംസ്കൃതപണ്ഡിതർ
റോസ് ലെസ്ലി
സ്വകാര്യജീവിതം
ഫ്രാൻസിൽ മൂന്നുവർഷം താമസിച്ച ലെസ്ലി ഫ്രഞ്ച് ഭാഷ ഒഴുക്കോടെ സംസാരിക്കും. 2012 ൽ അവർ ഗെയിസ് ഓഫ് ത്രോൺസ് പരമ്പരയിൽ തന്റെ സഹതാരമായ കിറ്റ് ഹാരിങ്ടണുമായി ഡേറ്റിംഗ് ആരംഭിച്ചു. 2017 സെപ്റ്റംബറിൽ അവർ ദ ടൈംസ് ദിനപത്രം വഴി തങ്ങളുടെ വിവാഹനിശ്ചയം പ്രഖ്യാപിച്ചു.
വിശ്വസംസ്കൃതപ്രതിഷ്ഠാനം
അവലംബം
വർഗ്ഗം:സംസ്കൃതപണ്ഡിതർ
റോസ് ലെസ്ലി
ബാഹ്യ കണ്ണികൾ
വർഗ്ഗം:1987-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ലൂസി ഗോസേജ്
ഒരു ബ്രിട്ടീഷ് ഡോക്ടറും മുൻ ട്രയാത്‌ലറ്റും ഡ്യുഅത്‌ലറ്റും ആണ് ലൂസി ഗോസേജ് (ജനനം 25 ഡിസംബർ 1979). നിലവിൽ നോട്ടിംഗ്ഹാം യൂണിവേഴ്സിറ്റി ഹോസ്പിറ്റൽസ് എൻഎച്ച്എസ് ട്രസ്റ്റിൽ ജോലി ചെയ്യുന്നു. ഒരു കായികതാരമെന്ന നിലയിൽ, ഗോസേജ് അയൺമാൻ ട്രയാത്ത്‌ലോൺ ഇനങ്ങളിൽ മത്സരിച്ചു. രണ്ട് തവണ യൂറോപ്യൻ ഡ്യുഅത്‌ലോൺ ചാമ്പ്യനായിരുന്നു. കൂടാതെ ഒന്നിലധികം അയൺമാൻ ട്രയാത്ത്‌ലോൺ ഇനങ്ങളിൽ വിജയിച്ചു.
അക്കാദമിക് ജീവിതം
ഗോസേജ് കേംബ്രിഡ്ജ് സർവ്വകലാശാലയിൽ മെഡിസിൻ പഠിച്ചു. പിഎച്ച്‌ഡി കിഡ്‌നി ക്യാൻസറിൽ ശ്രദ്ധ കേന്ദ്രീകരിച്ചു. അവർ പരിശീലനം ലഭിച്ച കാൻസർ ഡോക്ടറാണ്. 2009-ൽ സ്പെഷ്യലിസ്റ്റ് രജിസ്ട്രാറായി ഗോസേജ് പ്രവർത്തിക്കാൻ തുടങ്ങി. ഇപ്പോൾ നോട്ടിംഗ്ഹാം യൂണിവേഴ്സിറ്റി ഹോസ്പിറ്റൽസ് എൻഎച്ച്എസ് ട്രസ്റ്റിൽ ഓങ്കോളജി കൺസൾട്ടന്റായി പ്രവർത്തിക്കുന്നു. 2014 മുതൽ 2016 വരെ, തന്റെ കായിക ജീവിതത്തിൽ ശ്രദ്ധ കേന്ദ്രീകരിക്കാൻ അവർ അക്കാദമിക് ജീവിതത്തിൽ നിന്ന് രണ്ട് വർഷം മാറ്റിവച്ചു.
അവലംബം
വർഗ്ഗം:ട്രാക്ക് ആൻഡ് ഫീൽഡ് കായികതാരങ്ങൾ വർഗ്ഗം:ഭിഷഗ്വരർ വർഗ്ഗം:ഡിസംബർ 25-ന് ജനിച്ചവർ വർഗ്ഗം:1979-ൽ ജനിച്ചവർ
ഹബ്ബെൻ മൈക്കൽ
ആദ്യകാല ജീവിതവും വിദ്യാഭ്യാസവും
1993 ജനുവരി 7 ന് എത്യോപ്യയിലെ അഡിസ് അബാബയിലാണ് മൈക്കൽ ജനിച്ചത്. അവിടെ അവർ ബോലെ സീനിയർ സെക്കൻഡറി ആൻഡ് പ്രിപ്പറേറ്ററി സ്കൂളിൽ ചേർന്നു. 15 വയസ്സുള്ളപ്പോൾ, അവർ കെനിയയിലേക്ക് മാറി. അവിടെ ഒരു ലാൻഡ്സ്കേപ്പ് ഫോട്ടോഗ്രാഫർ അവളെ കണ്ടെത്തി. അതിനുശേഷം, അവർ കെനിയൻ മോഡലിംഗ് ഏജൻസിയായ സുരാസുരിയിൽ ജോലി ചെയ്യാൻ തുടങ്ങി. അത് അവളെ 16 വയസ്സിൽ ലണ്ടനിലേക്ക് ജോലിക്ക് എത്തിച്ചു.
മോഡലിംഗ്
ഒരു ഫോട്ടോഗ്രാഫർ കണ്ടെത്തിയതിന് ശേഷം, മൈക്കൽ കെനിയൻ മോഡലിംഗ് ഏജൻസിയായ സുരാസുറിയിൽ ജോലി ചെയ്യാൻ തുടങ്ങി. അത് അവളെ 16 വയസ്സിൽ ലണ്ടനിലേക്ക് ജോലിക്ക് അയച്ചു.
അന്താരാഷ്‌ട്ര ഫാഷനും ലൈഫ്‌സ്‌റ്റൈൽ ബ്രോഡ്കാസ്റ്റിംഗ് ടെലിവിഷൻ ചാനലായ ഫാഷൻ ടിവിയിലും മോഡലായപ്പോൾ ഫാഷൻ വ്യവസായത്തിലെ അവരുടെ കരിയർ അഭിവൃദ്ധിപ്പെട്ടു. BCBG, Max Azria, Bell & Ross, Goldgenie തുടങ്ങിയ ബ്രാൻഡുകളുടെ കാമ്പെയ്‌നുകളിൽ മൈക്കൽ പ്രത്യക്ഷപ്പെട്ടു.
പുറംകണ്ണികൾ
വർഗ്ഗം:1993-ൽ ജനിച്ചവർ വർഗ്ഗം:എറിട്രിയൻ നടിമാർ
സ്കോട്ടോപിക് കാഴ്ച
ലഘുചിത്രം|333x333ബിന്ദു| കുറഞ്ഞ വെളിച്ചത്തിലെ കാഴ്ചയുടെ ഉദാഹരണങ്ങൾ. മുകളിൽ: മനുഷ്യരുടെ കാഴ്ച; ചുവടെ: പൂച്ചയുടെ കാഴ്ച കുറഞ്ഞ വെളിച്ചത്തിലെ കാഴ്ചയാണ് സ്കോട്ടോപിക് കാഴ്ച. ഗ്രീക്ക് പദങ്ങളായ സ്കോട്ടോസ് (അർഥം: ഇരുട്ട്), ഒപിയ (അർഥം: കാഴ്ചയുടെ അവസ്ഥ) എന്നീ വാക്കുകളിൽ നിന്നാണ് ഈ വാക്ക് വന്നത്. മനുഷ്യന്റെ കണ്ണിൽ, കുറഞ്ഞ ദൃശ്യപ്രകാശത്തിൽ കോൺ കോശങ്ങൾ പ്രവർത്തനരഹിതമാണ്. 498നാ.മീ (പച്ച-നീല) തരംഗദൈർഘ്യങ്ങളോട് കൂടുതൽ സംവേദനക്ഷമതയുള്ള റോഡ് കോശങ്ങളിലൂടെയാണ് സ്കോട്ടോപിക് കാഴ്ച സാധ്യമാകുന്നത്. ഈ സാഹചര്യത്തിൽ 640നാ.മീ (ചുവപ്പ് കലർന്ന ഓറഞ്ച്) നേക്കാൾ കൂടിയ തരംഗദൈർഘ്യങ്ങളോട് സംവേദനക്ഷമത കുറവാണ്. ഈ അവസ്ഥയെ പുർകിഞെ ഇഫക്റ്റ് എന്ന് വിളിക്കുന്നു.
അമക്രൈൻ കോശങ്ങൾ
അമക്രൈൻ കോശം, പ്രത്യേകിച്ചും എ2-അമാക്രിൻ കോശങ്ങളാണ് സ്കോട്ടോപിക് കാഴ്ചയിൽ ആധിപത്യം പുലർത്തുന്നത്. റോഡ് ബൈപോളാർ സെല്ലുകൾ ഗാംഗ്ലിയൻ സെല്ലുകളിൽ സിനാപ്സ് ചെയ്യാത്തതിനാൽ, എ2-അമക്രൈൻ കോശങ്ങൾ റോഡ് ബൈപോളാർ സെൽ ഇൻപുട്ട് പിടിച്ചെടുത്ത് കോൺ ബൈപോളാർ സെല്ലുകളിലേക്ക് പുനർവിതരണം ചെയ്യുന്നു.
കുറഞ്ഞ വെളിച്ചത്തിൽ മനുഷ്യ നേത്രം സ്കോട്ടോപിക് കാഴ്ച ഉപയോഗിക്കുന്നു (ലൂമിനൻസ് ലെവൽ 10 −6 cd/m 2 മുതൽ 10 −3.5 cd/m 2 വരെ). മറ്റ് ജീവിവർഗ്ഗങ്ങൾക്ക് പക്ഷെ കുറഞ്ഞ വെളിച്ചത്തിൽ വർണ്ണാന്ധത ഉണ്ടാകണമെന്നില്ല. എലിഫൻറ് ഹോക്ക് നിശാശലഭം (Deilephila elpenor) മങ്ങിയ നക്ഷത്ര വെളിച്ചത്തിൽ പോലും വിപുലമായ വർണ്ണ ദർശനം ഉള്ളവയാണ്.
മെസോപിക് ദർശനം സംഭവിക്കുന്നത് ഇന്റർമീഡിയറ്റ് പ്രകാശ അവസ്ഥയിലാണ് (ലൂമിനൻസ് ലെവൽ 10 −3 മുതൽ 10 0.5 സിഡി / മീ 2 വരെ). ഇത് സ്കോട്ടോപിക്, ഫോട്ടോപിക് കാഴ്ചകളുടെ സംയോജനമാണ്. മെസോപിക് അവസ്ഥയിൽ മനുഷ്യർക്ക് കൃത്യമല്ലാത്ത കാഴ്ചയും (വിഷ്വൽ അക്വിറ്റി) കുറഞ്ഞ വർണ്ണ ദർശനവും ആണ് ഉള്ളത്.
ശാസ്ത്രസാഹിത്യത്തിൽ, ഫോട്ടോപിക് ലക്സിനോട് യോജിക്കുന്ന സ്കോട്ടോപിക് ലക്സ് എന്ന പദം ഇടയ്ക്കിടെ ഉപയോഗിച്ച് കാണുന്നുണ്ട്, പക്ഷെ സ്കോട്ടോപിക് വിസിബിലിറ്റി വെയ്റ്റിംഗ് ഫംഗ്ഷൻ ആണ് കൂടുതലായി ഉപയോഗിക്കുന്നത്.
തരംഗദൈർഘ്യ സംവേദനക്ഷമത
ലഘുചിത്രം|300x300ബിന്ദു| CIE 1951 സ്കോട്ടോപിക് [[Luminosity function|ലൂമിനോസിറ്റി ഫംഗ്ഷൻ. തിരശ്ചീന അക്ഷം തരംഗദൈർഘ്യം നാനോമീറ്ററിലാണ്.]] സ്കോട്ടോപിക് കാഴ്ചയിൽ, പശ്ചാത്തല പ്രകാശത്തിന് മാറ്റം സംഭവിച്ചാലും, സാധാരണ മനുഷ്യന്റെ റിലേറ്റീവ് വേവ്ലെങ്ത് സെൻസിറ്റിവിറ്റി മാറില്ല. റോഡോപ്സിൻ ഫോട്ടോപിഗ്മെന്റാണ് വേവ്ലെങ്ത് സെൻസിറ്റിവിറ്റി നിർണ്ണയിക്കുന്നത്. ഫോട്ടോപിക്, മെസോപിക് സാഹചര്യങ്ങളിൽ ഈ പിഗ്മെന്റ് ശ്രദ്ധേയമല്ല. സ്കോട്ടോപിക് ദർശനത്തിൽ വേവ്ലെങ്ത് സെൻസിറ്റിവിറ്റി മാറില്ല എന്ന തത്വം വ്യക്തികളിലെ രണ്ട് ഫംഗ്ഷണൽ കോൺ ക്ലാസുകൾ കണ്ടെത്താനുള്ള കഴിവിലേക്ക് നയിച്ചു.
കുറഞ്ഞ വെളിച്ചത്തിൽ വ്യത്യസ്ത സ്പെക്ട്രൽ പവർ ഡിസ്ട്രിബ്യൂഷനുകളുള്ള ലൈറ്റുകൾ മനുഷ്യന്റെ കണ്ണിന് പരിഹരിക്കാൻ കഴിയാത്തത് എന്തുകൊണ്ടെന്ന് റോഡോപ്സിൻ ഫോട്ടോപിഗ്മെന്റിന്റെ സ്വഭാവം വിശദീകരിക്കുന്നു. ഈ ഒരൊറ്റ ഫോട്ടോപിഗ്മെന്റിന്റെ പ്രതികരണം 400നാ.മീ ലൈറ്റിനും 700 നാ.മീ ലൈറ്റിനും ഒരേ ക്വാണ്ട നൽകും. അതിനാൽ, ഈ ഫോട്ടോപിഗ്മെന്റ്, പ്രകാശത്തിന്റെ ആപേക്ഷിക സ്പെക്ട്രൽ ഘടനയെക്കുറിച്ചുള്ള വിവരങ്ങൾ എൻകോഡ് ചെയ്യാതെ ആഗിരണം ചെയ്യുന്നതിന്റെ നിരക്ക് മാത്രം മാപ്പ് ചെയ്യുന്നു. 507 നാനോ മീറ്ററിൽ 1700 lm / W ആണ് പരമാവധി സ്കോട്ടോപിക് ഫലപ്രാപ്തി.
സ്കോട്ടോപിക് കാഴ്ചയിൽ കാഴ്ച മോശമാണെന്നതിന്റെ മറ്റൊരു കാരണം, സ്കോട്ടോപിക് കാഴ്ചയിൽ സജീവമായ ഒരേയൊരു കോശങ്ങളായ റോഡ് കോശങ്ങൾ റെറ്റിനയിലെ ന്യൂറോണുകളുടെ ഒരു ചെറിയ എണ്ണത്തിനോട് മാത്രം കൂടിച്ചേരുന്നു എന്നതാണ്. പലതിൽ നിന്നും ഒന്നിലേക്കുള്ള ഈ അനുപാതം മോശം സ്പേഷ്യൽ ഫ്രീക്വൻസി സെൻസിറ്റിവിറ്റിയിലേക്ക് നയിക്കുന്നു.
സീമന്തോന്മയനം
ഷോഡശക്രിയകളില്പ്പെടുന്ന മൂന്നാമത്തെ ക്രിയ ആണ് സീമന്തോന്മയനം.(सीमन्तोन्नयन) സീമന്തഉന്മയനം എന്ന് പിരിച്ചും പറയാറുണ്ട്. ഗർഭസ്ഥശിശുവിനു ചെയ്യുന്ന മൂന്ന് ക്രിയകളിൽ ഒന്നാണ് ഇത്.
വർഗ്ഗം:ഷോഡശക്രിയകൾ
പടിഞ്ഞാറെ വെള്ളാനിക്കര
കേരളത്തിലെ തൃശ്ശൂർ ജില്ലയിലെ പ്രധാന നഗരപ്രാന്തവും തൃശ്ശൂർ നഗര കവാടവുമായ മണ്ണുത്തിയോട് ചേർന്നുള്ള ഒരു ചെറുഗ്രാമമാണ് വെള്ളാനിക്കര. മാടക്കത്തറ ഗ്രാമപഞ്ചായത്തിന്റെ ഭാഗമാണിത്. കേരള കാർഷിക സർവ്വകലാശാല ഇവിടെ സ്ഥിതി ചെയ്യുന്നു.
തൃശ്ശൂർ ജില്ലയുടെ കിഴക്ക് പത്ത് കിലോമീറ്റർ മാറി, മണ്ണുത്തിയിൽ നിന്ന് രണ്ടു കിലോമീറ്റർ വടക്ക് മാറി വെള്ളാനിക്കര സ്ഥിതിചെയ്യുന്നു. വെള്ളാനിക്കരയുടെ കിഴക്കേ ഭാഗമായ കിഴക്കേ വെള്ളാനിക്കരയിൽ ആണ് കേരള കാർഷിക സർവ്വകലാശാല കേരള വനശാസ്ത്ര കോളേജ് എന്നിവ സ്ഥിതി ചെയ്യുന്നത്. തൃശ്ശൂർ-മുക്കാട്ടുക്കര-മണ്ണുത്തി റോഡിൽ മര്യാദമൂല ജങ്ക്ഷനിൽ നിന്ന് ഒരു കിലോമീറ്റർ സഞ്ചരിച്ചാൽ പടിഞ്ഞാറെ വെള്ളാനിക്കരയിൽ എത്തിച്ചേരും. പ്രശസ്തമായ ശ്രീ ആണ്ടുണ്ണിദേവർ ശിവക്ഷേത്രം, ഗവ.ആയുർവേദ ആശുപത്രി,വെള്ളാനിക്കര സഹകരണബാങ്ക് ആസ്ഥാനം, വെള്ളാനിക്കര വില്ലേജ് ഓഫീസ്,പടിഞ്ഞാറെ വെള്ളാനിക്കര ഗ്രാമീണവായനശാല,വെള്ളാനിക്കര ശ്രീ അയ്യപ്പൻക്കാവ് ക്ഷേത്രം എന്നിവ ഇവിടെ സ്ഥിതിചെയ്യുന്നു.
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
വികടകുമാരൻ
ബോബൻ സാമുവേൽ സംവിധാനം ചെയ്ത് 2018-ൽ പുറത്തിറങ്ങിയ മലയാളചലച്ചിത്രമാണ് വികടകുമാരൻ. വിഷ്ണു ഉണ്ണികൃഷ്ണൻ, മാനസ രാധാകൃഷ്ണൻ എന്നിവരാണ് ഈ ചിത്രത്തിലെ നായികാനായകന്മാർ.
സംഗീതം
രാഹുൽ രാജ് സംഗീത സംവിധാനം നിർവഹിച്ചിരിക്കുന്നു.
നീലം ജസ്‌വന്ത് സിങ്ങ്
ഇന്ത്യയിൽ നിന്നുള്ള പ്രശസ്തയായ ഡിസ്കക് കായികതാരമാണ് നീലം ജസ്‌വന്ത് സിങ്ങ് ഇംഗ്ലീഷ്: Neelam Jaswant Singh (ജനനം 8 ജനുവരി1971)  ഫർമാനയിലാണ് ജനിച്ചത്. ഡിസ്കസ് ത്രോയിൽ നീലത്തിന്റെ ഏറ്റവും കൂടിയ ദൂരം 64.55 മീറ്ററാണ്. 2002  ബുസാൻ ഏഷ്യൻ ഗെയിംസിലാണ് ഇത് സ്ഥാപിച്ചത്. 2005 ലെ ലോക ചാമ്പ്യൻഷിപ്പിനിടയിൽ നിരോധിതമരുന്നായ പെമോലിൻ കഴിച്ചതിനു പിടിയിലായി. 1998ൽ ബാങ്കോക്ക് ഏഷ്യൻ ഗെയുംസിൽ വെങ്കലമെഡൽ നേടി. കസാഖിസ്ഥാനിലെ അൽമാത്തിയിൽ നടന്ന കൊസനോവ അന്താരാഷ്ട്ര മത്സരത്തിൽ സ്വർണ്ണം നേടാനായി. 20ഹാ00 ആഗസ്തിൽ ജക്കാർത്തയിൽ നടന്ന ഏഷ്യൻ ട്രാക്ക് ആൻഡ് ഫീൽച്ഡ് മത്സരത്തിൽ സ്വർണ്ണം നേടി.
ഹെർച്ചെൽ ദ്വീപ്
ഹെർച്ചെൽ ദ്വീപ് കാനഡയിൽ യൂക്കോൺ തീരത്തുനിന്ന് 5 കിലോമീറ്റർ (3.1 മൈൽ) അകലെയായി ബ്യൂഫോർട്ട് കടലിൽ (ആർട്ടിക് സമുദ്രത്തിന്റെ ഭാഗം) സ്ഥിതിചെയ്യുന്നതും ഭരണപരമായ ഒരു ഭാഗവുമായ ദ്വീപ് ആണ്. ഇത് യുക്കോണിലെ തീരത്തുനിന്നകലെയായി സ്ഥിതിചെയ്യുന്ന ഒരേയൊരു ദ്വീപ് ആണ്.
പ്രാചീന ചരിത്രം
പുരാവസ്തുഗവേഷണ അന്വേഷണങ്ങളിലൂടെ ഇതുവരെ കണ്ടെത്തിയ ഇവിടുത്തെ മനുഷ്യാധിനിവേശത്തിന്റെ ഏറ്റവും പുരാതന തെളിവുകൾ ഏകദേശം 1000 വർഷങ്ങൾക്ക് മുൻപുള്ള തൂൾ സംസ്കാരവുമായി ബന്ധപ്പെട്ടതാണ്. ഇന്നത്തെ ഇനുവ്യാല്യൂട്ടുകളുടെ പൂർവികന്മാരായിരുന്നു ഈ ജനങ്ങൾ. ഹെർച്ചെൽ ദ്വീപിനുള്ള ഇനുവ്യാല്യൂട്ട് പദം "ഖിക്കിഖ്ട്ടാരുക്ക്", "ദ്വീപ്" എന്ന് അർത്ഥമാക്കുന്നു.
ദ്വീപിനെ വീക്ഷിച്ച ആദ്യ യൂറോപ്യൻ പര്യവേക്ഷകനായിരുന്ന സർ ജോൺ ഫ്രാങ്ക്ലിൻ 1826 ജൂലൈ 15 ന് ദ്വീപിന് ഇന്നത്തെ പേരു നൽകി. ദ്വീപിൻറെ പേരിനു കാരണക്കാരനായ വ്യക്തി ആരെന്നു വ്യക്തമല്ല. ഫ്രാങ്ക്ലിൻറെ വാർത്താപത്രികാ രേഖകൾ പറയുന്നതു പ്രകാരം ഹെർച്ചെൽ എന്ന പേരിനെ ബഹുമാനിക്കാൻ താൻ ആഗ്രഹിച്ചുവെന്നാണെങ്കിലും സർ വില്യം ഹെർച്ചെൽ, അദ്ദേഹത്തിന്റെ സഹോദരി കരോളിൻ ഹെർച്ചെൽ, മകൻ ജോൺ ഹെർച്ചെൽ എന്നിങ്ങനെ ഈ പേരിനെ സൂചിപ്പിക്കുന്ന മൂന്നുപേരും അവരുടെ ശാസ്ത്രീയ നേട്ടങ്ങളുടെ പേരിൽ ശ്രദ്ധേയരായിരുന്നു. ഫ്രാങ്ക്ലിന്റെ പര്യവേഷണ സമയത്ത് ഹെർച്ചെൽ ദ്വീപിൽ മൂന്ന് ഇനുവ്യാല്യൂട്ട് അധിവാസകേന്ദ്രങ്ങളായിരുന്നു ഉണ്ടായിരുന്നത്. അക്കാലത്ത് ദ്വീപിൽ താമസിച്ചിരുന്നവരുടെ എണ്ണം (യുക്കോൺ നോർത്ത് സ്ലോപ്പിനു നെടുനീളത്തിലും) കണക്കാക്കിയുന്നത് ഏകദേശം 200 മുതൽ 2000 വരെയായിരുന്നു. വേട്ടയ്ക്കും മീൻപിടുത്തത്തിനും തിമിംഗില വേട്ടക്കായുമായുമുള്ള ഒരു താവളമായിട്ടാണ് ഈ ദ്വീപ് ഉപയോഗിച്ചിരുന്നത്.
അവലംബം
വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
ഐആർഎൻഎസ്എസ്-1എ
ഐആർഎൻഎസ്എസ്-1എ എന്നത് ഭൂസ്ഥിരഭ്രമണപഥത്തിൽ ഇന്ത്യൻ റീജണൽ സാറ്റലൈറ്റ് സിസ്റ്റം (ഐആർഎൻഎസ്എസ്) പരമ്പരയിലെ സ്ഥാപിച്ച ഉപഗ്രഹങ്ങളിലൊന്നാണ്. ref name="n2yo"/>
ഉപഗ്രഹം
1.25 ബില്ല്യൺ രൂപമുടക്കി വികസിപ്പിച്ച ഈ ഉപഗ്രഹം 2013 ജൂലൈ 1 നാണ് വിക്ഷേപിച്ചത്. ഇന്ത്യയിലെ പൊതുജനങ്ങൾക്ക് ഇത് ഐആർഎൻഎസ്എസ് സേവനങ്ങൾ നൽകും അത് ഗ്ലോബൽ പൊസിഷനിംഗ് സിസ്റ്റത്തോട് (ജിപിഎസ്) സാമ്യമുള്ളതാണെങ്കിലും ഇത് ഇന്ത്യയ്ക്കും അതിനു ചുറ്റുമുള്ള മേഖലയ്ക്കും മാത്രമുള്ളതാണ്.
ഓരോ ഐആർഎൻഎസ്എസ് ഉഅപഗ്രഹത്തിനും രണ്ട് പെയ്‌ലോഡുകൾ ഉണ്ട്. ഒരു ദിശാനിർണ്ണയ പെയ്ലോഡും ലേസർ റിട്രോ-റിഫ്ലക്റ്ററിനൊപ്പം സിഡിഎംഎ പെയ്‌ലോഡും. പെയ്ലോഡ് എൽ5, എസ്- ബാന്റ് എന്നിവയിൽ ദിശാനിർണ്ണയ സിഗ്നലുകൾ ഉൽപ്പാദിപ്പിക്കുന്നു. പെയ്ലോഡിന്റെ രൂപകൽപ്പന ഐആർഎൻഎസ്എസ് വ്യവസ്ഥയെ ജിപിഎസ്, ഗലീലിയോ എന്നിവയോടൊത്ത് ചേർന്ന് പ്രവർത്തിക്കാനും ജോജിച്ചു പോകാനും കഴിയുന്നു. 1,660 വാട്ടിനു മുകളിൽ പവർ ഉൽപ്പദിപ്പിക്കുന്ന രണ്ട് നിര സോലാർ പാനലുള്ള ഇതിന് പത്തുവർഷത്തെ കാലാവധിയാണുള്ളത്.
വിക്ഷേപണം
ഉപഗ്രഹം സതീഷ് ധവാൻ സ്പേസ് സ്റ്റേഷനിൽ (എസ്ഡിഎസ്‌സി) നിന്നും 2013 ജൂലൈ 1 ൽ 11:41ന് വിക്ഷേപിച്ചു.
അവലംബം
വർഗ്ഗം:ഇന്ത്യയുടെ കൃത്രിമോപഗ്രഹങ്ങൾ
കേരളസംസ്ഥാന ചലച്ചിത്രപുരസ്കാരം 1982
1982ലെ മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം, ഭരതൻ സംവിധാനം ചെയ്ത മർമ്മരം, കെ. ജി. ജോർജ്ജ് സംവിധാനം ചെയ്ത യവനിക എന്നീ ചിത്രങ്ങൾ പങ്കിട്ടു. 'മർമ്മരം', 'ഓർമയ്ക്കായ്' എന്നീ ചിത്രങ്ങളിലൂടെ ഭരതൻ മികച്ച സംവിധായകനായി തെരഞ്ഞെടുക്കപ്പെട്ടു. ഓർമയ്ക്കായ് എന്ന ചിത്രത്തിലെ അഭിനയമികവിന് ഗോപി മികച്ച നടനായും മാധവി മികച്ച നടിയായും തെരഞ്ഞെടുക്കപ്പെട്ടു.
സ്റ്റെഫാനി ലിൻ ഷട്ട് ഗ്രാഫ്
ഒരു അമേരിക്കൻ ബ്രെസ്റ്റ് മെഡിക്കൽ ഓങ്കോളജിസ്റ്റാണ് സ്റ്റെഫാനി ലിൻ ഷട്ട് ഗ്രാഫ്. ലൈഫ്‌സ്‌പാൻ കാൻസർ ഇൻസ്റ്റിറ്റ്യൂട്ടിലെ ബ്രെസ്റ്റ് ഓങ്കോളജി ഡയറക്ടറും ബ്രൗൺ യൂണിവേഴ്‌സിറ്റിയിലെ മെഡിസിൻ അസിസ്റ്റന്റ് പ്രൊഫസറുമാണ്. മുമ്പ് അവർ സാറാ കാനൺ റിസർച്ച് ഇൻസ്റ്റിറ്റ്യൂട്ടിലെ എച്ച്സിഎ മിഡ്‌വെസ്റ്റ് ഹെൽത്തിലെ സാറാ കാനൺ റിസർച്ച് ഇൻസ്റ്റിറ്റ്യൂട്ടിലെ ബ്രെസ്റ്റ് പ്രോഗ്രാമിന്റെയും ക്ലിനിക്കൽ റിസർച്ചിന്റെയും ഡയറക്ടറും സാറാ കാനൺ റിസർച്ച് ഇൻസ്റ്റിറ്റ്യൂട്ടിലെ സ്തനാർബുദ ഗവേഷണ പ്രോഗ്രാമിന്റെ അസോസിയേറ്റ് ഡയറക്ടറുമായിരുന്നു.
കരിയർ
അമേരിക്കയിലെ മിസോറിയിലാണ് ഗ്രാഫ് ജനിച്ചതും വളർന്നതും. ഹൈസ്കൂളിൽ നിന്ന് ബിരുദം നേടിയ ശേഷം, യൂണിവേഴ്സിറ്റി ഓഫ് മിസോറി-കൻസാസ് സിറ്റി സ്കൂൾ ഓഫ് മെഡിസിനിൽ 6 വർഷത്തെ മെഡിക്കൽ പ്രോഗ്രാമിൽ ചേരുകയും യൂണിവേഴ്സിറ്റി ഓഫ് കൻസാസ് മെഡിക്കൽ സെന്ററിൽ നിന്ന് ബ്രെസ്റ്റ് ഓങ്കോളജി സബ് ഫെലോഷിപ്പ് പൂർത്തിയാക്കുകയും ചെയ്തു. റെസിഡൻസിയും ഫെലോഷിപ്പും പൂർത്തിയാക്കിയ ശേഷം, മെനോറ മെഡിക്കൽ സെന്ററിലെയും റിസർച്ച് മെഡിക്കൽ സെന്ററിലെയും മിഡ്‌വെസ്റ്റ് കാൻസർ കെയറിൽ അവർ ഒരു സ്ഥാനം സ്വീകരിച്ചു.
ജാതകരണം
ഷോഡശക്രിയകളില്പ്പെടുന്ന നാലാമത്തെ ക്രിയ ആണ് ജാതകരണം. ശിശു ജനിച്ചതിനുശേഷം ആദ്യം ചെയ്യുന്ന ക്രിയ ഇതാണ്. ജാതകം എഴുതുകയാണ് ഇവിടെ ചെയ്യുന്നത്.
ശിശു ജനിച്ച ദിവസം തന്നേയോ അല്ലെങ്കിൽ 12ആം ദിവസമോ ആണ് ജാതകരണം നടത്തുന്നത്. തേൻ,നെയ്യ് എന്നിവ ഈ സന്ദർഭത്തിൽ ശിശുവിനു നൽകുന്നു.പഞ്ചേന്ദ്രിയങ്ങളേയും പ്രവർത്തനക്ഷമമാക്കുക എന്നതാണ് ഈ ചടങ്ങിന്റെ പ്രാധാന്യം.
വർഗ്ഗം:ഷോഡശക്രിയകൾ
പി. രാമദാസ്
മലയാളത്തിലെ ആദ്യത്തെ നിയോ റിയലിസ്റ്റിക് സിനിമയായ ന്യൂസ്‌പേപ്പർ ബോയിയുടെ സംവിധായകനാണ് '''പി. രാംദാസ്''' (English: P. Ramdas) (മരണം : 27 മാർച്ച് 2014).
ജീവിതരേഖ
തൃശൂർ തെക്കേക്കുറുപ്പത്ത് കൃഷ്ണൻ കുട്ടി മേനൊന്റെയും എറണാകുളം പൂരമ്പിള്ളി തറവാട്ടിൽ മാധവിയമ്മയുടേയും മകനായി ജനിച്ചു. എറണാകുളം ലോ കോളേജിൽ നിന്നും നിയമ ബിരുദം നേടിയശേഷം തൃശൂരിൽ അഭിഭാഷകനായി. വിദ്യാർഥി രചനകൾ വിദ്യാർഥിതന്നെ അച്ചടിച്ച് പ്രസിദ്ധീകരിച്ച 'മഹാത്മാ' മാസിക നടത്തിയിരുന്നു. 1983 മുതൽ 2000 വരെ 'വിജ്ഞാനഭാരതി' എന്ന മാസികയും 1994 മുതൽ 2000 വരെ 'സംഹിത' എന്ന ഇംഗ്ലീഷ് ക്യാപ്‌സ്യൂൾ മാസികയും അദ്ദേഹം നടത്തിയിരുന്നു.
ന്യൂസ് പേപ്പർ ബോയ്
22-ആം വയസ്സിൽ ന്യൂസ്‌പേപ്പർ ബോയ് എന്ന ചിത്രം ഒരുക്കി, ലോകത്തിലെ ഏറ്റവും പ്രായം കുറഞ്ഞ സംവിധായകനായി. ന്യൂസ്‌പേപ്പർ ബോയ് എന്ന സിനിമയ്ക്കു മൂന്നു നിർമ്മാതാക്കൾ ഉണ്ടായിരുന്നു. അതിലൊരാൾ രാമദാസ് തന്നെ ആയിരുന്നു. 1954-ൽ തിരുവനന്തപുരം എം. ജി. കോളേജിൽ പഠിക്കുമ്പോൾ എസ്. പരമേശ്വരൻ, എൻ. സുബ്രഹ്മണ്യൻ എന്നിവരോടു ചേർന്നാണീ സിനിമ രൂപം കൊണ്ടത്. 1.75 ലക്ഷം രൂപ മുടക്കി മൂന്നുപേരും ചേർന്നു നിർമ്മിച്ച് 1955 മേയ് 15-നു തിയേറ്ററുകളിൽ എത്തിയ ഈ ചിത്രം സാമ്പത്തികമായി പരാജയപ്പെട്ടു. thumb|ന്യൂസ് പേപ്പർ ബോയിൽ നിന്നും ഒരു രംഗം
പാഥേർ പാഞ്ചാലിക്കും മുൻപാണു അത്തരത്തിൽ തന്നെയുള്ള ഒരു സിനിമ രാംദാസ് ഒരുക്കിയത്. ഈ രണ്ടു ചിത്രങ്ങൾക്കും പൊതുവായി ഉള്ള ചില കാര്യങ്ങൾ, ഇവ രണ്ടിലും ലൊക്കഷൻ വച്ചാണു ചിത്രമെടുത്തിരുന്നത്. ഇവയിലെ നടന്മാർ സാധാരണക്കാക്കാരുമായിരുന്നു. അതുപോലെ തന്നെ രണ്ടിന്റെയും പ്രമേയം ലോകത്തെപ്പറ്റിയുള്ള ഒരു കുഞ്ഞിന്റെ കാഴ്ചപ്പാടാണ്. രാംദാസും സത്യജിത് റായിയും ആദ്യമെടുത്ത പടങ്ങളായിരുന്നു ഇവ. പുതുയാഥാർഥ്യവാദത്തിൽ വിശ്വസിച്ചിരുന്നയാളായിരുന്നു അദ്ദേഹം.
പുറമെ നിന്നുള്ള കണ്ണികൾ
വർഗ്ഗം:മലയാളചലച്ചിത്രസംവിധായകർ വർഗ്ഗം:ജെ.സി. ദാനിയേൽ പുരസ്കാരം ലഭിച്ചവർ വർഗ്ഗം:1933-ൽ ജനിച്ചവർ വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
കാട്ടുള്ളി
നർഗീസ് പുഷ്പം ഉൾപ്പെടുന്ന അമരില്ലിഡേസി കുടുംബത്തിൽ ഉൾപ്പെടുന്ന പശ്ചിമഘട്ടത്തിൽ നിന്നുള്ള ഒരു വാർഷിക സസ്യമാണ് കാട്ടുള്ളി.. ഫോറസ്റ്റ് സ്പൈഡർ ലില്ലി എന്നും ഇതറിയപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:അമരില്ലിഡേസി
മദീന പ്രവിശ്യ
സൗദി അറേബ്യയുടെ പടിഞ്ഞാറ് ഭാഗത്ത് മുസ്‌ലിംകളുടെ രണ്ടാമത്തെ വിശുദ്ധ നഗരമായ മദീന ആസ്ഥാനമാക്കി പ്രവർത്തിക്കുന്ന പ്രവിശ്യയാണ് മദീന പ്രവിശ്യ (المدينة المنورة Al-Madīnah al-Munawarah). പ്രവിശ്യയിലെ ജനസംഖ്യ 2010 ലെ കണക്കെടുപ്പ് പ്രകാരം 1,777,933 ആണ്. 151,990 ചതുരശ്ര കിലോമീറ്റർ ആണ് മദീന പ്രവിശ്യയുടെ വിസ്തൃതി. ചരിത്ര പ്രാധാന്യമുള്ള മദീന നഗരം കൂടാതെ വ്യാവസായിക-തുറമുഖ നഗരമായ യാമ്പുവും മദീന പ്രവിശ്യയിലാണ്. യുനെസ്കോ ലോകപൈതൃകപട്ടികയിൽ സ്ഥാനം നേടി മദായിൻ സ്വാലിഹ് മദീന പ്രവിശ്യയിലാണ്.
അവലംബം
വർഗ്ഗം:സൗദി അറേബ്യയിലെ പ്രവിശ്യകൾ
ഡോക്ടർ വാട്സൺ
ആർതർ കോനൻ ഡോയലിന്റെ (1859-1930) വിഖ്യാതമായ കുറ്റാന്വേഷണനോവലുകളിലെ കഥാപാത്രമാണ് '''ജോൺ എച്ച്. വാട്സൺ എന്ന ഡോക്ടർ വാട്സൺ'''. പ്രധാന കഥാപാത്രമായ ഷെർലക് ഹോംസിനൊപ്പം സഹായി ആയും സുഹൃത്തായും ലണ്ടനിലെ ബേക്കർസ്ട്രീറ്റിലെ 221 B എന്ന മുറിയിൽ താമസമാക്കി നടത്തുന്ന കുറ്റാന്വേഷണ പ്രവർത്തനങ്ങൾ വളരെയധികം ഉദ്വേഗജനകമാണ്. നാല് ചെറുകഥകൾ ഒഴികെയുള്ള രചനകളല്ലാം ഹോംസിന്റെ സുഹൃത്തായ വാട്സൺ ആഖ്യാനം ചെയ്യുന്ന രീതിയിലാണ് രചിക്കപ്പെട്ടിട്ടുള്ളത്.
വാട്സൺ ആദ്യമായി പ്രത്യക്ഷപ്പെടുന്നത് ആദ്യത്തെ ഹോംസ് കൃതിയായ   എ സ്റ്റഡി ഇൻ സ്കാർലറ്റിൽ ആണ്. അഫ്ഗാനിസ്ഥാനിൽ നിന്നും സേവനം കഴിഞ്ഞ് മടങ്ങിയെത്തിയ ഒരു ഡോക്ടറായിട്ടാണ് ഡോയൽ വാട്സണെ പരിചയപ്പെടുത്തുന്നത്. ശാരീരിക സ്ഥിതിയെക്കുറിച്ച് "as thin as a lath (കനം കുറഞ്ഞ തടിക്കഷണം) and as brown as a nut."എന്നും ഡോയൽ എഴുതുന്നു. ഹോംസിന്റെ ജീവചരിത്രകാരനായും വ്യാഖ്യാതാവായും ഹോംസിനെ ഉന്മേഷഭരിതനാക്കുന്ന ആത്മസുഹൃത്തായും ഡോക്ടർ വാട്സൺ ഹോംസ് കഥകളിലെല്ലാം തന്നെ പ്രത്യക്ഷപ്പെടുന്നു.
ഖത്തർ എയർവേസ്
ഖത്തർ ഗവണ്മെന്റിന്റെ ഉടമസ്ഥതയിലുള്ള വിമാനക്കമ്പനിയാണ് ഖത്തർ എയർവേസ്. ഖത്തർ എയർവേസിന്റെ തലസ്ഥാനവും, വിമാനങ്ങളുടെ ഹബ്ബും ദോഹയാണ്. 140-ൽ പരം ലോകനഗരങ്ങളിലേക്ക് പറക്കുന്ന വിമാനങ്ങൾ ഖത്തർ എയർവേസിനുണ്ട്. 150-ൽ പരം വിമാനങ്ങളും ഖത്തർ എയർവേസിന്റേതായുണ്ട്. അറേബ്യയൊഴികെ, ആഫ്രിക്ക, യൂറോപ്പ്, ഓഷ്യാനിയ, ഏഷ്യ, അമേരിക്ക എന്നിവിടങ്ങളിലെ നഗരങ്ങളിലേക്ക് ഖത്തർ എയർവേസ് വിമാനങ്ങൾ പറക്കുന്നുണ്ട്. 31,000 ത്തിലധികം ജീവനക്കാർ ഖത്തർ എയർവേസിനു വേണ്ടി ജോലിയെടുക്കുന്നു. ഇതിൽ 19,000 ത്തോളം പേർ ഖത്തർ എയർവേസിന്റെ മാത്രം ജീവനക്കാരാണ്. ഹമദ് വിമാനത്താവളമാണ് ഖത്തർ എയർവേസിന്റെ ഉദ്ഭവകേന്ദ്രം (ഹബ്ബ്). ഒക്ടോബർ 2013 മുതൽ ഖത്തർ എയർവേസ് വൺവേൾഡ് അലയൻസിൽ അംഗമാണ്.
പുറം കണ്ണികൾ
വർഗ്ഗം:വിമാനസർവീസുകൾ വർഗ്ഗം:ഖത്തറി ബ്രാൻഡുകൾ
ധ്യാൻചന്ദ് നാഷണൽ സ്റ്റേഡിയം
ന്യൂഡൽഹിയിലെ ഒരു ഫീൽഡ് ഹോക്കി സ്റ്റേഡിയമാണ് ദേശീയ സ്റ്റേഡിയം എന്നറിയപ്പെടുന്ന മേജർ ധ്യാൻചന്ദ് നാഷണൽ സ്റ്റേഡിയം. മുൻ ഇന്ത്യൻ ഹോക്കി കളിക്കാരനായ ധ്യാൻചന്ദിന്റെ പേരിലാണ് ഈ സ്റ്റേഡിയം അറിയപ്പെടുന്നത്. 1951- ൽ നടന്ന ഏഷ്യൻ ഗെയിംസിന്റെ വേദിയായിരുന്നു ഈ സ്റ്റേഡിയം.
ചരിത്രം
1933-ൽ ഭാവ്നഗർ മഹാരാജാവ് ഡൽഹിക്ക് ഒരു സമ്മാനമായിട്ടാണ് ഈ സ്റ്റേഡിയം നിർമ്മിച്ചത്. തുടക്കത്തിൽ നിരവധി ആവശ്യങ്ങൾക്കായാണ് ഈ സ്റ്റേഡിയം ഉപയോഗിച്ചിരുന്നത്. ആൻറണി എസ് ഡീമില്ലോ രൂപകല്പന ചെയ്ത ഈ സ്റ്റേഡിയത്തിന് ഇർവിൻ ആംഫിതിയേറ്റർ എന്നായിരുന്നു നാമകരണം ചെയ്തിരുന്നത്. ലോർഡ് വില്ലിങ്ടൺ ആണ് തുറന്ന് പ്രവർത്തനമാരംഭിച്ചത്. ന്യൂഡൽഹിയിലെ ആർക്കിടെക്റ്റ് ആയ എഡ്വിൽ ലൂട്ടെൻസിന്റെ ആസൂത്രണ പ്രകാരം, ചരിത്രപ്രാധാന്യമുള്ള ഒരു പുരാണ ക്വിലയുടെ ( ഓൾഡ് ഫോർട്ട് ) പശ്ചാത്തലത്തിൽ അവിടെ നിലവിലുണ്ടായിരുന്ന ഒരു പൂന്തോട്ടത്തിൻറെ ദ്രശ്യഭംഗി ലഭിക്കത്തക്കവിധത്തിൽ രാഷ്ട്രപതി ഭവനിൽ നിന്ന് ലംബമായി കിടക്കുന്ന, രാജ്പഥിലൂടെ സ്റ്റേഡിയം ആരംഭിച്ച് ഇന്ത്യാ ഗേറ്റിൽ അവസാനിക്കുന്നതായിരുന്നു. പക്ഷെ അദ്ദേഹത്തിന്റെ പദ്ധതികൾ മേലധികാരികൾ റദ്ദുചെയ്യുകയാണുണ്ടായത്. 1951 ഏഷ്യൻ ഗെയിംസിന് മുമ്പ് ദേശീയ സ്റ്റേഡിയം എന്ന് പുനർനാമകരണം ചെയ്യപ്പെടുകയും 2002-ൽ ധ്യാൻചന്ദിന്റെ പേര് സ്റ്റേഡിയത്തിൻറെ പേരിനോടൊപ്പം കൂട്ടിചേർക്കുകയും ചെയ്തു.
പുറത്തേയ്ക്കുള്ള കണ്ണികൾ
വർഗ്ഗം:ഇന്ത്യയിലെ ഫീൽഡ് ഹോക്കി വേദികൾ
ലിസ് കാർപെന്റർ
എഴുത്തുകാരിയും ഫെമിനിസ്റ്റും റിപ്പോർട്ടറും മാധ്യമ ഉപദേഷ്ടാവും സ്പീച്ച് റൈറ്ററും പൊളിറ്റിക്കൽ ഹ്യൂമറിസ്റ്റും പബ്ലിക് റിലേഷൻസ് വിദഗ്ധയായിരുന്നു മേരി എലിസബത്ത് സതർലാൻഡ് കാർപെന്റർ (ജീവിതകാലം: സെപ്റ്റംബർ 1, 1920 - മാർച്ച് 20, 2010). 1961 മുതൽ 1963 വരെ വൈസ് പ്രസിഡന്റ് ലിൻഡൺ ബെയ്‌ൻസ് ജോൺസന്റെ ആദ്യ വനിതാ എക്സിക്യൂട്ടീവ് അസിസ്റ്റന്റായിരുന്നു. 1963 മുതൽ 1969 വരെ പ്രഥമ വനിത ലേഡി ബേർഡ് ജോൺസന്റെ പ്രസ് സെക്രട്ടറിയായി. കാർപെന്റർ ജോൺസൺ വൈറ്റ് ഹൗസിലെ ഒരു പ്രമുഖ അംഗവും ജോൺസന്റെ അടുത്ത സുഹൃത്തും ആയിരുന്നു.
ആദ്യകാലജീവിതം
ടെക്സസിലെ തെക്കൻ ബെൽ കൗണ്ടിയിലെ ചരിത്രപരമായ സലാഡോയിലാണ് കാർപെന്റർ ജനിച്ചത്. 1936 ൽ അവരുടെ 24 മുറികളുള്ള വസതി സംസ്ഥാന ചരിത്ര സ്മാരകമായി പ്രഖ്യാപിക്കപ്പെട്ടു. 1967 ൽ കാർപെന്റർ അവിടെ താമസിച്ചിരുന്നുവെന്ന് സൂചിപ്പിക്കുന്നതിന് ഒരു ഫലകം അവിടെ അനാച്ഛാദനം ചെയ്യപ്പെട്ടു. ഏഴാമത്തെ വയസ്സിൽ അവർ കുടുംബത്തോടൊപ്പം ഓസ്റ്റിനിലേക്ക് മാറി. വനിതാ പ്രസ്ഥാനം ആരംഭിക്കുന്ന കാലത്ത് കാർപെന്റർ മുൻപന്തിയിൽ നിൽക്കുകയും ഒരിക്കലും അവർ വേദിയിൽ നിന്ന് അലയടിക്കുകയും ചെയ്തില്ല. അവരുടെ പ്രോജക്റ്റുകളും കാരണങ്ങളും ഹൈടെക്കിനെ പിന്തുണയ്ക്കുന്നത് മുതൽ ക്യാൻസറിനെതിരെ പോരാടുന്നത് വരെയായിരുന്നു. "രാഷ്ട്രീയത്തിലെ ഏറ്റവും രസകരമായ സ്ത്രീ" എന്ന് പലപ്പോഴും വിളിക്കപ്പെടുന്ന അവർ മരിക്കുന്നതുവരെ ഒരു പബ്ലിക് സ്പീക്കറായി അവകാശപ്പെട്ടിരുന്നു.
ഓസ്റ്റിനിലെ ഓസ്റ്റിൻ ഹൈസ്കൂളിൽ കാർപെന്റർ തന്റെ പത്രപ്രവർത്തന ജീവിതം ആരംഭിച്ചു. ഓസ്റ്റിൻ മറൂൺ എന്ന സ്കൂൾ പേപ്പറിന്റെ എഡിറ്ററായി. മറ്റൊരു ജേണലിസ്റ്റ് ഓസ്റ്റിനിലെ ലെസ്ലി ഇ. "ലെസ്" കാർപെന്റർ (ca. 1921-1974) പത്രത്തിന്റെ ബിസിനസ് മാനേജരായിരുന്നു.
മാധ്യമ, രാഷ്ട്രീയ ജീവിതം
രണ്ടാം ലോകമഹായുദ്ധസമയത്ത് യുണൈറ്റഡ് സ്റ്റേറ്റ്സ് നേവിയിൽ നിന്ന് ഡിസ്ചാർജ് ചെയ്തതിന് ശേഷം 1944 ജൂൺ 17 ന് ലെസും ലിസ് കാർപെന്ററും വിവാഹിതരായി. വാഷിംഗ്ടൺ ഡി.സി.യിലെ നാഷണൽ പ്രസ് ബിൽഡിംഗിൽ അവർ കാർപെന്റർ ന്യൂസ് ബ്യൂറോ ആരംഭിച്ചു. അടുത്ത പതിനാറ് വർഷത്തേക്ക് കാർപെന്റർ ടെക്സസിലെ വിവിധ പത്രങ്ങൾക്കായി കോൺഗ്രസും വൈറ്റ് ഹൗസും കവർ ചെയ്തു. അവരുടെ രണ്ട് മക്കളായ സ്കോട്ടും ക്രിസ്റ്റിയും ജനിച്ചപ്പോൾ അവൾക്ക് ജോലി നഷ്ടമായി.
1960-ൽ കാലിഫോർണിയയിലെ ലോസ് ഏഞ്ചൽസിൽ നടന്ന ഡെമോക്രാറ്റിക് നാഷണൽ കൺവെൻഷന്റെ സമയത്തും അവർ വർക്കിംഗ് റിപ്പോർട്ടറായിരുന്നു. 1960-ൽ വൈസ് പ്രസിഡൻറിനായുള്ള പ്രചാരണത്തിൽ ലിൻഡൻ ബി. ജോൺസന്റെ സ്റ്റാഫിൽ ചേരുകയും പ്രസ് വക്താവായി അദ്ദേഹത്തിന്റെ വിദേശ ദൗത്യങ്ങളിൽ യാത്ര ചെയ്യുകയും ചെയ്തു. കെന്നഡിയുടെ തിരഞ്ഞെടുപ്പിന് ശേഷം, വൈസ് പ്രസിഡന്റിന്റെ ആദ്യത്തെ വനിതാ എക്സിക്യൂട്ടീവ് അസിസ്റ്റന്റായി അവർ മാറി.
1963 നവംബർ 22-ന് ജോൺ എഫ് കെന്നഡി കൊല്ലപ്പെടുമ്പോൾ കാർപെന്റർ ഡാളസിലായിരുന്നു. ജോൺസൺ വാഷിംഗ്ടണിലേക്ക് മടങ്ങുമ്പോൾ ഉപയോഗിച്ച അമ്പത്തിയെട്ട് വാക്കുകൾ അവൾ തയ്യാറാക്കിയിട്ടുണ്ട്:
ജോൺസന്റെ പ്രസിഡന്റ് സ്ഥാനത്തെ തുടർന്ന്, ലേഡി ബേർഡ് ജോൺസന്റെ (1963-1969) പ്രഥമ വനിതയുടെ പ്രസ് സെക്രട്ടറിയായ ആദ്യത്തെ പ്രൊഫഷണൽ ന്യൂസ് വുമൺ ആയി കാർപെന്റർ മാറി, അവർ സ്റ്റാഫ് ഡയറക്ടറായും സേവനമനുഷ്ഠിച്ചു. ജോൺസന്റെ അഭ്യർത്ഥന മാനിച്ച്, പ്രസിഡന്റിന്റെ പ്രസംഗങ്ങളിൽ ഹാസ്യപരമായ പരാമർശങ്ങൾ ചേർക്കുന്നതിനായി ഒരു അനൗപചാരിക "വൈറ്റ് ഹൗസ് ഹ്യൂമർ ഗ്രൂപ്പ്" ആയി കാർപെന്റർ മറ്റ് നിരവധി ജീവനക്കാരെയും കൂട്ടിച്ചേർത്തിരുന്നു.
പുറംകണ്ണികൾ
വർഗ്ഗം:1920-ൽ ജനിച്ചവർ വർഗ്ഗം:2010-ൽ മരിച്ചവർ
ദ വീക്ക്
1982 ൽ സ്ഥാപിതമായ ഒരു ഇന്ത്യൻ വാർത്താ പ്രസിദ്ധീകരണമാണ് ദ വീക്ക്. ഇത് പ്രസിദ്ധീകരിക്കുന്നത് മലയാള മനോരമ കമ്പനി ലിമിറ്റഡ് ആണ്. കൊച്ചിയിൽ നിന്ന് പ്രസിദ്ധീകരിക്കുന്ന ഈ മാഗസിൻ നിലവിൽ ഡെൽഹി, മുംബൈ, ബെംഗളൂരു, കോട്ടയം എന്നിവിടങ്ങളിൽ അച്ചടിക്കുന്നു. ഓഡിറ്റ് ബ്യൂറോ ഓഫ് സർക്കുലേഷന്റെ കണക്കനുസരിച്ച് ഇത് ഇന്ത്യയിലെ ഏറ്റവും വലിയ ഇംഗ്ലീഷ് വാർത്താ മാസികയാണ്.
ചീഫ് എഡിറ്റർമാർ
1982 ഡിസംബറിൽ മലയാള മനോരമ കമ്പനി ലിമിറ്റഡ് ദ വീക്ക് ആരംഭിച്ചു. പിന്നീട് ചീഫ് എഡിറ്റർ പദവി നിർത്തലാകും വരെ വീക്കിന് രണ്ട് ചീഫ് എഡിറ്റർമാരുണ്ടായിരുന്നു. ചീഫ് എഡിറ്റർമാർ:
നിലവിൽ, ദ് വീക്കിന് ഒരു ചീഫ് എഡിറ്റർ ഇല്ല. കെ‌എം മാത്യുവിന്റെ രണ്ടാമത്തെ മകൻ ഫിലിപ്പ് മാത്യു 1989 ജനുവരി 1 മുതൽ മാനേജിംഗ് എഡിറ്ററാണ്.
എഡിറ്റർമാർ
മാസികയ്ക്ക് രണ്ട് എഡിറ്റർമാരുണ്ടായിരുന്നു. അതിനുശേഷം പദവി നിർത്തലാക്കി.
എഡിറ്റർ ഇൻ ചാർജ്
നിലവിൽ, ദി പ്രസ് ആൻഡ് രജിസ്ട്രേഷൻ ഓഫ് ബുക്ക്സ് ആക്റ്റ്, 1867 പ്രകാരം വാർത്തകൾ തിരഞ്ഞെടുക്കുന്നതിന് ചുമതലയുള്ളത് എഡിറ്റർ ഇൻ ചാർജിനാണ്. ഇപ്പോഴത്തെ എഡിറ്റർ ഇൻ ചാർജ് വി എസ് ജയചന്ദ്രൻ 2017 ഏപ്രിൽ 1 ന് ചുമതലയേറ്റു.
രൂപകൽപ്പനയും ശൈലിയും
മാഗസിൻ തുടക്കത്തിൽ ഇൻ-ഹൌസായാണ് രൂപകൽപ്പന ചെയ്തത്. കാലാകാലങ്ങളിൽ ഇത് പുനർരൂപകൽപ്പന ചെയ്തു. പ്രധാന ഉള്ളടക്കം ഓവർഹോൾ നയിച്ചത് ദി സ്ട്രെയിറ്റ്സ് ടൈംസ്സിംഗപ്പൂർ പ്രസ് ഹോൾഡിംഗ്സിന്റെ മുൻ എഡിറ്റർ ഇൻ ചീഫ് പീറ്റർ ലിം ആണ്. ക്രോണിക്കിൾ ഓഫ് സിംഗപ്പൂർ: ഫിഫ്റ്റി ഇയേഴ്സ് ഓഫ് ഹെഡ്‌ലൈൻ ന്യൂസ് എന്ന പുസ്തകം അദ്ദേഹം രചിച്ചു.
രണ്ട് പ്രധാന പുനർ‌രൂപകൽപ്പനകൾ‌ നയിച്ചത്:
ഓസ്‌ട്രേലിയയിലെ സിഡ്‌നി ആസ്ഥാനമായി പ്രവർത്തിക്കുന്ന ഓംഗ് മുമ്പ് സ്ട്രെയിറ്റ് ടൈംസിന്റെ പിക്ചർ & ഗ്രാഫിക്സ് എഡിറ്ററായിരുന്നു. ചെക്ക് ഔട്ട് ഓസ്‌ട്രേലിയയിലെ പ്രിൻസിപ്പൽ കൺസൾട്ടന്റായ അദ്ദേഹം സൊസൈറ്റി ഓഫ് ന്യൂസ് ഡിസൈനിന്റെ റീജിയണൽ ഡയറക്ടറായിരുന്നു. പ്രീമിയർ പത്ര ഡിസൈൻ സ്ഥാപനമായ ഗാർസിയ മീഡിയ ഗാർസിയയുടേതാണ്. മലയാള മനോരമ പുനർരൂപകൽപ്പന ചെയ്യാനും ഇവർ രണ്ടുപേരും സഹായിച്ചു.
ആദ്യകാലങ്ങളിൽ, കാർട്ടൂണിസ്റ്റ് മാരിയോ മിറാൻഡ ദി വീക്കിനായി നിരവധി കവറുകൾ രൂപകൽപ്പന ചെയ്തു. വാരികയിൽ ഒരു സാധാരണ പോക്കറ്റ് കാർട്ടൂണും അദ്ദേഹത്തിന്റേതായി ഉണ്ടായിരുന്നു.
കോളമിസ്റ്റുകൾ
ദ വീക്കിൽ താഴെപ്പറയുന്ന പതിവ് കോളമിസ്റ്റുകളുണ്ട്:
ഗസ്റ്റുകൾക്ക് പുറമേ രണ്ട് സ്റ്റാഫ് കോളങ്ങളും ഉണ്ട്.
മുൻ കോളമിസ്റ്റുകൾ
മാസികയുടെ മുൻ കോളമിസ്റ്റുകളിൽ പ്രിയങ്ക ചോപ്ര, ഖുശ്‌വന്ത് സിങ്, സൗരവ് ഗാംഗുലി, ജനറൽ ബിക്രം സിംഗ് (റിട്ട), പിസി അലക്സാണ്ടർ, ബിനായക് സെൻ, സാനിയ മിർസ, സൈന നേവാൾ, സഞ്ജയ് മഞ്ജരേക്കർ, ആർ.എൻ. മൽഹോത്ര, സഞ്ജന കപൂർ, എ.പി. വെന്കതെസ്വരന്, ഹർഷ ഭോഗ്ലെ, ശ്രീനിവാസൻ ജെയിൻ, മല്ലിക സാരാഭായ്, നന്ദിത ദാസ്, മഞ്ജുള പദ്മനാഭൻ, അംജദ് അലി ഖാൻ, സന്തോഷ് ദേശായി, അന്തരാ ദേവ് സെൻ, എന്നിവരുണ്ട്.
സപ്ലിമെന്റുകളും സ്റ്റാൻ‌ഡലോണുകളും
ദ വീക്കിന് സൌജന്യമായി രണ്ട് സപ്ലിമെന്റുകളുണ്ട്:
ഹേ കേരള 2010
മണിശങ്കർ അയ്യർ, റോസി ബോയ്ക്കോട്ട്, ഗില്ലിയൻ ക്ലാർക്ക്, വില്യം ഡാൽറിമ്പിൾ, ടിഷാനി ദോഷി, സോണിയ ഫലീറോ, സെബാസ്റ്റ്യൻ ഫോക്സ്, നിക്ക് ഗോവിംഗ്, മനു ജോസഫ്, എൻ.എസ്‌. മാധവൻ, ജയശ്രീ മിശ്ര, വിവേക് നാരായണൻ, മിഷേൽ പാവെർ, ബഷാരത്ത് പീർ, ഹന്നാ രോത്ത്സ് ചൈൾഡ്, കെ സച്ചിദാനന്ദൻ, മാർക്കസ് ഡു സൌതൊയ്, സൈമൺ സ്ഛമ, വിക്രം സേത്ത്, സി.പി. സുരേന്ദ്രൻ, മിഗ്വെൽ സ്യ്ജുചൊ, ശശി തരൂർ, അമൃത ത്രിപാഠി, പവൻ വർമ്മ പോൾ സക്കറിയ എന്നിവർ അതിൽ പ്രഭാഷകരായിരുന്നു.
ബോബ് ഗെൽ‌ഡോഫിന്റെ ഒരു കച്ചേരിയോടെ പരിപാടി അവസാനിച്ചു, അവിടെ സ്റ്റിംങ്ങ് വന്നിരുന്നു.
അവാർഡുകൾ
ഒരു ഇന്ത്യൻ ന്യൂസ് മാഗസിനായി ഏറ്റവും കൂടുതൽ കവറുകൾ രൂപകൽപ്പന ചെയ്തതിന് 2001 ൽ സ്പെഷ്യൽ കവർ ഡിസൈനർ അജയ് പിംഗിൾ ലിംക ബുക്ക് ഓഫ് റെക്കോർഡിലേക്ക് പ്രവേശിച്ചു.
വിവാദങ്ങൾ
2016 ൽ വാരികയിൽ പ്രസിദ്ധീകരിച്ച വീർ സവർക്കറിനെക്കുറിച്ചുള്ള ലേഖനത്തിന്റെ പേരിൽ മാഗസിൻ വിവാദത്തിലായി. സവർക്കറുടെ കൊച്ചുമകൻ രഞ്ജിത് സവർക്കർ സമർപ്പിച്ച മാനനഷ്ടക്കേസിന് മറുപടിയായി, ലേഖനം പ്രസിദ്ധീകരിച്ചതിന് ദ വീക്ക് പരസ്യമായി ക്ഷമ ചോദിച്ചു. ദ വീക്കിൽ മാധ്യമപ്രവർത്തകൻ നിരഞ്ജൻ ടാക്ലെ എഴുതിയ "എ ലാംപ്, ലയണൈസ്‌ഡ്” എന്ന ലേഖനത്തിന്റെ പേരിലാണ് വാരിക മാപ്പ് പറഞ്ഞത്. വാരികയുടെ 2021 മേയ്​ 23 ലക്കത്തിൽ വി ഡി സവർക്കർ ബഹുമാന്യനാണെന്നും ലേഖനം കാരണം കുടുംബത്തിനുണ്ടായ വിഷമങ്ങൾക്ക്​ ക്ഷമാപണം നടത്തുന്നുവെന്നും മാനേജ്​മെൻറ്​ പ്രസിദ്ധീകരിച്ചു. വാരികയുടെ ഭാഗത്തുനിന്നും ക്ഷമാപണക്കുറിപ്പ് പ്രസിദ്ധീകരിച്ചെങ്കിലും ലേഖനത്തിൽ പറഞ്ഞ കാര്യങ്ങളിൽ ഉറച്ചു നിൽക്കുന്നുവെന്നാണ് ലേഖകൻ ടാക്ലെ പറഞ്ഞത്.
പുറം കണ്ണികൾ
വർഗ്ഗം:മലയാള മനോരമ പ്രസിദ്ധീകരണങ്ങൾ
രസതന്ത്രം
thumb|രാസപദാർഥങ്ങൾ കുപ്പിയിൽ സൂക്ഷിച്ചിരിക്കുന്നതിന്റെ ചിത്രം.
പദാർ‌ഥങ്ങളുടെ ഘടനയേയും, ഗുണങ്ങളേയും, അതിലടങ്ങിയിരിക്കുന്ന ഘടകങ്ങളേയും മറ്റു പദാർത്ഥങ്ങളുമായുള്ള പ്രവർത്തനത്തേയും കുറിച്ച് പഠിക്കുന്ന ശാസ്ത്രശാഖയാണ് രസതന്ത്രം അഥവാ രസായനശാസ്ത്രം (ഇംഗ്ലീഷ്: Chemistry).
പദാർത്ഥങ്ങളെ അണുതലത്തിൽ മുതൽ വൻ തന്മാത്രാതലത്തിൽ വരെ കണക്കിലെടുക്കുകയും അവ തമ്മിലുള്ള പ്രതിപ്രവർത്തനങ്ങൾ അതു മൂലമുണ്ടാകുന്ന മാറ്റങ്ങൾ, ഈ പ്രവർത്തനസമയത്ത് വസ്തുവിലടങ്ങിയിരിക്കുന്ന ഊർജ്ജത്തിലും, എൻ‌ട്രോപ്പിയിലും ഉണ്ടാകുന്ന മാറ്റങ്ങൾ ഈ ശാസ്ത്രശാഖയുടെ പരിധിയിൽ വരുന്നു. ലളിതമായി പറഞ്ഞാൽ തന്മാത്രകൾ, പരലുകൾ, ലോഹങ്ങൾ അലോഹങ്ങൾ എന്നിവയെക്കുറിച്ച് രസതന്ത്രം പഠിക്കുന്നു. കൂടാതെ ഇവയുടെ ഘടന, ഘടകങ്ങൾ, ഗുണങ്ങൾ, ദൈനംദിനജീവിതത്തിൽ കാണപ്പെടുന്ന വിവിധ വസ്തുക്കളായി രൂപാന്തരം പ്രാപിക്കുന്നതിനുള്ള പ്രവർത്തനങ്ങൾ എന്നിവയൊക്കെ രസതന്ത്രത്തിന്റെ പഠനവിഷയങ്ങളാണ്‌.
ക്വാണ്ടം ബലതന്ത്രത്തിലെ നിയമങ്ങളനുസരിച്ച്, അണുവിലെ കണങ്ങളിലടങ്ങിയിരിക്കുന്ന വൈദ്യുതചാർജുകൾ തമ്മിലുള്ള പ്രതിപ്രവർത്തനത്തിന്റെ ഫലങ്ങളാണ്‌ രസതന്ത്രത്തിന്റെ അടിസ്ഥാനം.
നിരുക്തം
ഭൂമി എന്നർത്ഥമുള്ള കെം (kēme) എന്ന ഈജിപ്ഷ്യൻ പദത്തിൽ നിന്നാണ് കെമിസ്ട്രി എന്ന ഇംഗ്ലീഷ് നാമം ഈ ശാസ്ത്രശാഖക്ക് ലഭിച്ചത്.
രസായനശാസ്ത്രത്തിന്റെ ശാഖകൾ
രസതന്ത്രത്തിന്‌ മൂന്ന് പ്രധാന ശാഖകളുണ്ട്:
1 ഭൗതികരസതന്ത്രം (Physical Chemistry) - പദാർഥങ്ങളുടെ ആന്തരികഘടനയെപ്പറ്റിയും അവയുടെ സ്ഥിരതയെപ്പറ്റിയും അതിന്റെ കാരണങ്ങളെപ്പറ്റിയും പ്രതിപാദിക്കുന്ന രസതന്ത്രശാഖ.
2 കാർബണിക രസതന്ത്രം - കാർബൺ എന്ന മൂലകം അടങ്ങിയിട്ടുള്ള വസ്തുക്കളെക്കുറിച്ചുള്ള പഠനമാണിത്.
3 അകാർബണിക രസതന്ത്രം - കാർബൺ ഒഴികെയുള്ള മൂലകങ്ങൾ മാത്രം അടങ്ങിയിട്ടുള്ള വസ്തുക്കളെക്കുറിച്ചുള്ള പഠനം.
രസായനശാസ്ത്രത്തിന്റെ ചരിത്രം
ശാസ്ത്രശാഖകളിൽ ഏറ്റവും സമ്പുഷ്ടമായ ഒന്നാണ് രസതന്ത്രം. ഭാരതത്തിലെയും ചൈനയിലെയും ഈജിപ്തിലെയും പുരാതന മനുഷ്യർക്ക് പ്രകൃതിയിൽ നിന്ന് ലഭ്യമായ പല വസ്തുക്കളെയും പ്രയോജനപ്രദമായ മറ്റ് വസ്തുക്കളായി രൂപാന്തരപ്പെടുത്തുന്ന വിദ്യ വശമുണ്ടായിരുന്നു. പ്രകൃതിയിൽ കാണുന്ന ലോഹസമ്യുക്തങ്ങളായ അയിരുകളിൽനിന്ന് ലോഹങ്ങൾ ഉണ്ടാക്കുവാനും പലതരത്തിലുള്ള ലോഹസങ്കരങ്ങൾ ഉണ്ടാക്കുന്നതിനും അവർക്ക് കഴിഞ്ഞിരുന്നു. അനേകായിരം വർഷങ്ങൾക്ക് മുൻപ് തന്നെ ഈജിപ്തുകാർ ഗ്ലാസ് നിർമ്മിക്കുകയും സസ്യങ്ങളിൽനിന്ന് ചായങ്ങൾ, സുഗന്ധദ്രവ്യങ്ങൾ എന്നിവ വേർതിരിച്ചെടുക്കുകയും ചെയ്തിരുന്നു. ഒന്നാം നൂറ്റാണ്ടിന്റെ അവസാനം മുതലേ, മറ്റു ലോഹങ്ങളെ സ്വർണ്ണമാക്കി മാറ്റുന്നതിന് ആളുകൾ ശ്രമിച്ചിരുന്നു.
ഏഴാം ശതാബ്ദത്തിൽ ഈജിപ്റ്റും മറ്റ് പൗരസ്ത്യരാജ്യങ്ങളും അറബികൾ കീഴ്പ്പെടുത്തി. ഇതിനെത്തുടർന്ന് ഈജിപ്റ്റ്കാർക്ക് സ്വന്തമായിരുന്ന അറിവുകൾ ഉപയോഗിച്ച് അറബികൾ പലതരത്തിലുള്ള ലവണങ്ങൾ, നൈട്രിക് ആസിഡ് എന്നിവയുൾപ്പെടെ ഒട്ടേറെ പുതിയവസ്തുക്കൾ നിർമ്മിക്കാൻ തുടങ്ങി. ഈജിപ്റ്റുകാർ അവരുടെ തത്ത്വസംഹിതകളേയും പരീക്ഷണങ്ങളേയും വിളിക്കുവാൻ ഉപയോഗിച്ചിരുന്ന കമി എന്ന വാക്കിനുമുൻപിൽ അൽ എന്ന അറബിക് വാക്ക് ചേർത്തുകൊണ്ട് അറബികൾ ഈ വാക്കിനെ ആൽക്കെമി എന്ന് നവീകരിച്ചു. ഈ പഠനങ്ങളാണ് രസത്രന്ത്രമായി പരിണമിച്ചത്. thumb|150px|left|ആൽകെമിസ്റ്റുകൾ
പ്രപഞ്ചത്തിലെ അടിസ്ഥാനമായ മൂന്നു അവസ്ഥയിലുള്ള വിവിധ പദാർത്ഥങ്ങൾ രൂപം കൊള്ളുന്ന പ്രവർത്തനങ്ങൾക്ക് ശാസ്ത്രീയമായ ഗവേഷണത്തിലൂടേയും പരീക്ഷണങ്ങളിലൂടെയും വിശദീകരണം നൽകാൻ ആരംഭിച്ച പതിനെട്ടാം നൂറ്റാണ്ടിന്റെ അവസാനകാലഘട്ടത്തിലാണ് ആധുനികരസതന്ത്രം ഉടലെടുത്തതെന്നു പറയാം. റോബർട്ട് ബോയൽ (1661), ആന്റൺ ലാവോസിയർ (1787), ജോൺ ഡാൾട്ടൻ (ജോൺ ഡാൾട്ടൻ) എന്നിവരെ ആധുനികരസതന്ത്രത്തിന്റെ പിതാക്കന്മാരായി കണക്കാക്കുന്നു. എന്നാൽ ചിലർ 815-ആമാണ്ടിൽ അന്തരിച്ച മുൻ‌കാല രസതന്ത്രജ്ഞനായ ഗെബറിനെ രസതന്ത്രത്തിന്റെ പിതാവായി കണക്കാക്കുന്നു.
രസതന്ത്രം വ്യവസായത്തിൽ
രസതന്ത്ര വ്യവസായം ഒരു സുപ്രധാന പങ്കുവഹിക്കുന്നുണ്ട് അഗോള സാമ്പത്തിക വ്യവസ്ഥയിൽ. ആഗോളതലത്തിൽ ലോകത്തിലെ പ്രധാനപ്പെട്ട അമ്പത് കെമിക്കൽ കമ്പനികൾ ചേർന്ന് ഏതാണ്ട് 587 ബില്ല്യൺ യു.എസ് ഡോളറിന്റെ ലാഭം ഉണ്ടാക്കിയതായി അറിയപ്പെടുന്നു. .
ആരോഗ്യം
ജീവൻരക്ഷാമരുന്നുകൾ, വാക്സിനുകൾ, ആന്റിബയോട്ടിക്കുകൾ, വിറ്റാമിനുകൾ, ജീവൻരക്ഷാഉപകരണങ്ങൾ, സർജിക്കൽ മെറ്റീരിയലുകൾ തുടങ്ങിയവ
ഊർജം
പെട്രോളിയംസംസ്കരണം, സ്റ്റോറേജ് സെല്ലുകൾ, ന്യൂക്ളിയർഎനർജി, ഫുവൽസെല്ലുകൾ
വ്യവസായം
പെട്രോകെമിക്കൽ സാങ്കേതികവിദ്യകൾ, മെററലർജി, കൃത്രിമനാരുകളും, പ്ലാസ്റ്റിക്കുകൾ, പിഗ്മെന്റുകൾ, തുകൽ, എയർ കണ്ടീഷനിംഗ്,ടയർ വ്യവസായം
കമ്പ്യുട്ടിംഗ്, ആശയ വിനിമയം
സെമികണ്ടക്ടറുകൾ, സൂപ്പർകണ്ടക്ടറുകൾ, ഒപ്ടിക്കൽഫൈബറുകൾ, കാർബൺ നാനോട്യൂബുകൾ
വസ്ത്രം, ഭവനനിർമ്മാണം
നിർമ്മാണവസ്തുക്കൾ, പെയിന്റ്, പിഗ്മെന്റുകൾ, ടൈൽസ്, പോളിഷുകൾ, വാർനിഷുകൾ, നാരുകളുടെ സംരക്ഷണം, തടിസംരക്ഷണം
നോബൽ സമ്മാനം - രസതന്ത്രം
1901 നും 2009 നും ഇടക്ക് 157 പേർക്കായി  101 തവണ നോബൽ സമ്മാനം നൽകപ്പെട്ടിട്ടുണ്ട്. രസതന്ത്രത്തിലുള്ള നോബൽ സമ്മാനം രണ്ട് പ്രാവശ്യം നേടിയ ഒരേ ഒരാൾ ഫ്രെഡറിക്ക് സാംഗർ ആണ്. 2009 ലെ നോബൽ സമ്മാനം ലഭിച്ച മൂന്നുപേരിൽ ഒരു ഭാരതീയനും ഉൾപ്പെടുന്നു. റീബോസോമുകളുടെ ഘടനയെക്കുറിച്ചും, പ്രവർത്തനത്തെക്കുറിച്ചും പഠിച്ചതിന് വെങ്കിട്ടരാമൻ രാമകൃഷ്ണനാണ് ഇത് ലഭിച്ചത്. ഇദ്ദേഹത്തോടൊപ്പം ​​സമ്മാനത്തിനർഹരായവർ തോമസ്.എ.സ്റ്റീറ്റ്സും, ആദ.ഇ.യോനത്തുമാണ്. .
അവലംബം
‎
വർഗ്ഗം:ശാസ്ത്രം
Ximiä
മഹതി എസ്.
ഒരു കർണ്ണാടക സംഗീതജ്ഞയും പിന്നണി ഗായികയുമാണ് മഹതി. 1985ൽ ചെന്നൈയിൽ ഒരു സംഗീതകുടുംബത്തിൽ ജനിച്ചു. ഇളയരാജയുടെ സംഗീതത്തിൽ കാതൽ ജതി എന്ന ചിത്രത്തിനു വേണ്ടി 'എന്നൈ മറന്താലും' എന്നതാണു ആദ്യ പിന്നണിഗാനം. തമിഴ്, മലയാളം, തെലുങ്ക് കന്നഡ ചിത്രങ്ങളിൽ പാടിയിട്ടുള്ള മഹതിയ്ക്ക്, 2008ൽ മികച്ച ഗായികയ്ക്കുള്ള തമിഴ്‌നാട് സർക്കാരിന്റെ അവാർഡ് ലഭിച്ചിട്ടുണ്ട്.
വർഗ്ഗം:കർണ്ണാടകസംഗീതജ്ഞർ വർഗ്ഗം:തമിഴ് ചലച്ചിത്രപിന്നണിഗായകർ വർഗ്ഗം:1985-ൽ ജനിച്ചവർ വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ വർഗ്ഗം:വനിതാ കർണ്ണാടകസംഗീതജ്ഞർ
അമിത് കുമാർ സരോഹ
ഇന്ത്യയിലെ ഒരു പാരാലിമ്പിക് കായികതാരമാണ് അമിത് കുമാർ സരോഹ. ഏഷ്യൻ പാരാഗെയിംസിൽ മെഡൽ നേടിയ ഇദ്ദേഹം അർജുന അവാർഡ് ജേതാവാണ്. ഡിസ്‌കസ് ത്രോ, ക്ലബ് ത്രോ എന്നീ മത്സരങ്ങളിൽ എഫ് 51 കാറ്റഗറിയിലാണ് ഇദ്ദേഹം മത്സരിക്കുന്നത്. ബ്രസീലിലെ റിയോ ഡി ജനീറോയിൽ നടന്ന പാരാലിമ്പിക്‌സിൽ എഫ് 51 കാറ്റഗറി ക്ലബ് ത്രോയിൽ നാലാം സ്ഥാനം നേടി. ആദ്യ റൗണ്ടിൽ മുന്നിട്ട് നിന്ന ശേഷമാണ് മെഡൽ നഷ്ടമായത്. തന്റെ മികച്ച ദൂരമായ 26.63 മീറ്റർ അമിത് കുമാർ എറിഞ്ഞെങ്കിലും മെഡൽ നേടാനായില്ല.
ആദ്യകാല ജീവിതം
1985 ജനുവരി 12ന് ഹരിയാനയിൽ ജനിച്ചു. 22ആം വയസ്സിൽ സംഭവിച്ച ഒരു അപകടത്തിൽ നട്ടെല്ലിനേറ്റ ക്ഷതം മൂലം ഇരുകാലുകളും തളർന്നു. അപകടം സംഭവിക്കുന്നതിന് മുൻപ് അമിത് ദേശീയ തല ഹോക്കി ചാംപ്യനായിരുന്നു.
കായിക ജീവിതം
2010ൽ ചൈനയിൽ നടന്ന ഏഷ്യൻ പാരാ ഗെയിംസിൽ പങ്കെടുത്തു. ഈ മത്സരത്തിൽ ഡിസ്‌കസ് ത്രോയിൽ വെള്ളി മെഡൽ നേടി. രണ്ടു വർഷത്തിന് ശേഷം മലേഷ്യയിലെ ക്വാലാലാംപൂരിൽ നടന്ന ഒളിമ്പിക് യോഗ്യതാ മത്സരത്തിൽ ഏഷ്യൻ റെക്കോഡ് ഭേദിച്ച് സ്വർണ്ണം നേടി. ഇതോടെ വേൾഡ് റാങ്കിങ്ങിൽ മൂന്നാം സ്ഥാനത്തെത്തി. 2012ൽ ലണ്ടനിൽ നടന്ന പാരാലിമ്പിക്‌സ് മത്സരത്തിൽ പങ്കെടുക്കാൻ യോഗ്യത നേടി. 2013ൽ ഇന്ത്യ അർജുന അവാർഡ് നൽകി ആദരിച്ചു. 2014ൽ കൊറിയയിലെ ഇഞ്ചിയോണിൽ നടന്ന ഏഷ്യൻ പാരാ ഗെയിംസിൽ പങ്കെടുത്തു, രണ്ടു സ്വർണ്ണ മെഡൽ നേടി. ക്ലബ് ത്രോയിൽ 21.31 മീറ്റർ ദൂരം എറിഞ്ഞ് സ്വർണ്ണവും ഡിസ്‌കസ് ത്രോയിൽ 9.89 മീറ്റർ എറിഞ്ഞ് വെള്ളി മെഡലും നേടി.
അവലംബം
വർഗ്ഗം:കായികം
മെറെബ് എസ്റ്റിഫാനോസ്
ജീവചരിത്രം
എസ്റ്റിഫാനോസ് 1983-ൽ മുൻ പ്രവിശ്യയായ സഹേലിലെ (ഇപ്പോൾ വടക്കൻ ചെങ്കടൽ മേഖലയുടെ ഭാഗമാണ്) അററേബിൽ ജനിച്ചു. എറിട്രിയൻ പീപ്പിൾസ് ലിബറേഷൻ ഫ്രണ്ട് പോരാളികളായിരുന്ന എസ്റ്റിഫാനോസ് ദേരാറിന്റെയും നെഗെസ്റ്റി വോൾഡെ-മറിയത്തിന്റെയും മകളാണ്. എസ്റ്റിഫാനോസ് അസ്മാരയിലെ ഹൈസ്കൂളിൽ ചേർന്നു. സ്‌കൂളിൽ ഉയർന്ന മാർക്ക് വാങ്ങാൻ ഉത്സാഹമുള്ള, പഠിക്കുന്ന, ശാന്തയായ കുട്ടിയാണെന്നാണ് അവൾ സ്വയം വിശേഷിപ്പിച്ചത്. എസ്റ്റിഫാനോസ് ഹൈസ്കൂളിൽ വോളിബോൾ കളിച്ചു. പക്ഷേ അഭിനയത്തിൽ ശ്രദ്ധ കേന്ദ്രീകരിക്കാൻ കായികം ഉപേക്ഷിച്ചു.
തുടക്കത്തിൽ ഒരു നർത്തകിയോ ഗായകനോ ആകാൻ ആഗ്രഹിച്ചിരുന്നെങ്കിലും, 2002-ൽ ഫെർമെലി എന്ന സിനിമയുടെ തിരക്കഥാകൃത്ത് ഫെസെഹെ ലെംലെം തന്റെ സിനിമയിൽ അഭിനയിക്കാൻ എസ്റ്റിഫാനോസിനെ സമീപിച്ചു. അന്ന് 11-ാം ക്ലാസ്സിൽ പഠിക്കുന്ന അവർക്ക് അഭിനയ പരിചയം ഇല്ലായിരുന്നു. ചില പ്രാഥമിക സംശയങ്ങൾക്ക് ശേഷം സിനിമയിൽ പ്രത്യക്ഷപ്പെടാനുള്ള കരാറിൽ എസ്റ്റിഫാനോസ് ഒപ്പുവച്ചു. അവരുടെ പ്രണയം ദുരന്തത്തിൽ കലാശിച്ചെങ്കിലും മറ്റൊരു വിദ്യാർത്ഥിയുമായി പ്രണയത്തിലായ ഒരു യൂണിവേഴ്സിറ്റി വിദ്യാർത്ഥിനിയായി അവർ അഭിനയിച്ചു. സിനിമയിലെ അഭിനയത്തെത്തുടർന്ന്, അഭിനയത്തിൽ ശ്രദ്ധ കേന്ദ്രീകരിക്കുന്നതിനായി എസ്റ്റിഫാനോസ് തന്റെ പഠനം ഉപേക്ഷിക്കാൻ തീരുമാനിച്ചു. എന്നിരുന്നാലും തന്റെ അഭിനയത്തിൽ എന്തെങ്കിലും തരത്തിൽ അതൃപ്തിയുണ്ടെങ്കിൽ പഠനത്തിലേക്ക് മടങ്ങിവരുമെന്ന് അവർ തീരുമാനിച്ചു.